KONIG,www.ploutarxoselectronics.gr - Ploutarxos Electronics\nΑρχική > KONIG\nΚατάλογος προϊόντων ανά κατασκευαστή KONIG\nΗ König ξεχωρίζει για την ποιότητα και τιςανταγωνιστικές τιμές στα καταναλωτικά ηλεκτρονικά προϊόντα που κάνουν τη ζωή σας πιο εύκολη και πιο άνετη.\nΠροσφέρουμε μια κατάλληλη λύση για όλες τις ηλεκτρονικές σας ανάγκες ποικίλλουν από A / V εξαρτήματα και τα καλώδια για τα προϊόντα πολυμέσων, όλα με έμφαση να κάνει τη ζωή σας πιο εύκολη. Έλα σπίτι σε έναν κόσμο König, και να απολαύσετε τις ποιοτικές λύσεις που μπορούμε να προσφέρουμε.Ακούστε την αγαπημένη σας μουσική, να παρακολουθήσετε ένα τηλεοπτικό πρόγραμμα ή μια ταινία, να πάρετε την πιο έξω από την κονσόλα παιχνιδιών σας στο σπίτι και να επικοινωνούν πιο εύκολα με τους φίλους, την οικογένεια και τους συναδέλφους όπου κι αν βρίσκεστε. Βρείτε πληροφορίες γρηγορότερα, ελέγχουν τον υπολογιστή σας με ευκολία και να εξασφαλίσετε τα ακίνητά σας με ένα από τα συστήματα ασφαλείας König. Δίπλα σε αυτό το König σας βοηθά να συλλάβει τα πιο πολύτιμα στιγμές σας και να παρακολουθεί εκ του σύνεγγυς για την υγεία σας. Έχετε φιλοδοξούν ένα DJ-σης ή καλλιτεχνική καριέρα; König σας βοηθά να εκπληρώσει αυτό το όνειρο με θεαματικές προϊόντων τόσο προηγμένη όσο αρχίζουν DJ, συγκροτήματα ή τραγουδιστές.\nΑυτός είναι ο στόχος μας: Βελτιώστε τον κόσμο σας με σας προσφέρει υψηλής ποιότητας και φρέσκα τεχνολογία απέναντι σε έναν πολύ ανταγωνιστικό καθορισμό των τιμών.\nKönig, Ο κόσμος σας, Τεχνολογία μας.


Θα κάνει και ο Κωστάλας πατινάζ στο «Dancing on Ice»; - Star.gr\nMEDIA Παρασκευή, 4 Νοεμβρίου 2011, 22:33\nΘα κάνει και ο Κωστάλας πατινάζ στο «Dancing on Ice»;\nΤι δηλώνει ο κριτής του σόου\nΜπορεί ο Αλέξης Κωστάλας χρόνια τώρα να παρουσίαζε καλλιτεχνικό πατινάζ, από την Κυριακή όμως θα αναλάβει το ρόλο του κριτή. Κριτής, όχι βέβαια σε διεθνείς διοργανώσεις, αλλά στο «Dancing on Ice», που κάνει πρεμιέρα την Κυριακή!\nΟ ίδιος δήλωσε στην κάμερα του STAR ότι εύχεται να είναι πολλά τα ζευγάρια που θα τα πάνε καλά στον πάγο ώστε οι κριτές να μην ξέρουν ποιον θα πρωτοδιαλέξουν!\nΟ Αλέξης Κωστάλας, που παλιότερα έκανε και εκείνος πατινάζ, μίλησε και για τους υπόλοιπους της κριτικής επιτροπής, δηλαδή την Έλενα Παπαρίζου και τον Πέτρο Κωστόπουλου για τους οποίους είχε να πει μόνο τα καλύτερα. Γι’ αυτήν όμως που έσταζε μέλι ήταν η Τζένη Μπαλατσινού, την οποία χαρακτήρισε «αιθέρια», τονίζοντας ότι θα κάνει πολύ καλά τη δουλειά της.\nΠάντως, ο κριτής δεν έχει κρυφοκοιτάξει τις πρόβες των διάσημων που θα λάβουν μέρος στο παιχνίδι. Θα τους δει όλους για πρώτη φορά την Κυριακή. Ελπίζουμε όχι και... για τελευταία γιατί αυτή η ισορροπία στον πάγο δεν είναι και το πιο εύκολο πράγμα!


Christina Applegate, δεν έχεις πεθάνει για μένα - POPCODE | Oneman\nΜπορεί να φταίει το γεγονός ότι, ψάχνοντας το ποιόν της για την ένταξή της στο Hall of Femme, πίσω στο 2013, συνειδητοποίησα ότι μιλάμε για γκράντε Χολιγουντιανό αλάνι που δούλευε από τα έξι της ("Θυμάμαι την μητέρα μου να μου λέει ότι ο λόγος που με ξεκίνησε στο θέατρο ήταν επειδή δεν μπορούσε να πληρώσει babysitter για να με προσέχει"), πάρταρε άγρια (ήταν παρούσα την νύχτα που πέθανε ο River Phoenix) και άλλαζε τους γκόμενους σαν τα πουκάμισα (όπως π.χ. τον Brad Pitt, με τον οποίο πήγε μαζί στα MTV Movie Awards του 1989, τον παράτησε εκεί κι έφυγε με κάποιον άλλο).\nΜπορεί να φταίει το γεγονός ότι, σε οτιδήποτε, σε κυριολεκτικά οτιδήποτε έχουμε δει τη νυν αφοσιωμένη μητέρα και σύζυγο του μπασίστα των 'Porno for Pyros' (από τα 'Anchorman', τα 'Bad Moms' έως το 'Samantha Who?' και το 'Up All Night') ήταν πάντοτε σταθερά σεξαστεία. Για την ακρίβεια, σεξαστεία και με μπόνους μια άγρια τρέλα στο μάτι που σε έκανε να νιώθεις ότι θα έδινε τα πάντα για να σε κάνει να γελάσεις.\nΗ ουσία είναι ότι πάντοτε της είχα / είχαμε αδυναμία. Οπότε, με το που έσκασε μύτη το 'Dead to Me', στο οποίο πέρα από πρωταγωνίστρια είναι και executive producer (μαζί με τους Will Ferrell και Adam McKay), η προδιάθεση να το κάνω binge watching ήταν υπαρκτή και έντονη. dead to me\nΆλλωστε, είναι εμφανές ακόμη και στον εντελώς αμύητο, ότι το 'Dead to Me', ένα απροσδόκητο κράμα μαύρης κωμωδίας, θρίλερ και δράματος, είναι φτιαγμένο ακριβώς για binge watching. Παρότι στα χαρτιά, η ιστορία μιας 'απροσδόκητης' φιλίας ανάμεσα σε δυο γυναίκες (την 'θυμωμένη' Christina που έχασε τον άντρα της σε αυτοκινητιστικό και την Linda Cardellini που αντιμετωπίζει τον χωρισμό της ως ένα μικρό θάνατο), δεν ακούγεται και πολύ ενδιαφέρον για το αντρικό κοινό.\nΛογικό, αν σκεφτείς ότι ο ένας βασικός αντρικός χαρακτήρας είναι ο νεκρός σύζυγος, γύρω από τον θάνατο του οποίου εκτυλίσσεται η υπόθεση. Και ο άλλος ο – κάργα αντιπαθέστατος εδώ- James Marsden ως ο στυλάτος ('θυμίζει Κένεντι') σύντροφος της δεύτερης που την χώρισε γιατί ήταν λίγο 'τρελή' για τα γούστα του.\nΗ όλη φάση, οφείλω να σε προειδοποιήσω, μυρίζει 'Desperate Housewives' και 'Big Little Lies' (επειδή στο φόντο υπάρχουν πανέμορφα σπίτια, με outdoor τζάκια και πισίνες). Ή τουλάχιστον αυτό φαίνεται σε πρώτη ματιά αφού μιλάμε για 40χρονες γυναίκες που προσπαθούν να ντιλάρουν με δύσκολα πράγματα με φόντο την suburban εκδοχή της Καλιφόρνιας.\nΚάτι που προφανώς και δεν αποτελεί επαρκή λόγο για να κάτσεις να το δεις (ιδανικά ζευγαρωμένος). Οπότε, έτσι για να σου χρυσώσουμε το χάπι, οφείλουμε να επισημάνουμε ότι και η 'σε ερωτευτήκαμε ήδη από το Freaks and Geeks' Linda Cardellini μια χαρά αποτελεσματική είναι. Και η ατμόσφαιρα είναι καλογυαλισμένα πειστική. Αλλά και η υπόθεση, χωρίς να δρέπει Usual Suspects δάφνες, τις έχει τις ανατροπές της.


Λυκίσκος: Θεραπευτικές ιδιότητες και τρόποι χρήσης - Εναλλακτική Δράση\nΕπιστημονική Ονομασία: Χούμουλος ο λυκίσκος – Humulus lupulus\nΆλλα Ονόματα: ζυθοβότανο, αγριόκλιμα\nΠεριγραφή του λυκίσκου\nΟ λυκίσκος είναι ένα ρητινώδες, τριχοειδές, αναρριχητικό και πολυετές φυτό που μπορεί να φτάσει στην κορυφή των υψηλότερων δέντρων χάρη στους αμέτρητους περιελισσόμενους βλαστούς του και σε ύψος 6 μέτρων, μοιάζει δε με σταφύλι. Έχει μεγάλα λοβωτά φύλλα, σε αντίθετη διάταξη, τα οποία θυμίζουν τα φύλλα της αμπέλου. Τα άνθη του, θηλυκά και αρσενικά, φυτρώνουν σε διαφορετικά φυτά.\nΟι αρσενικοί ποδίσκοι παράγουν μικροσκοπικά λουλούδια. Οι θηλυκοί φέρουν, στο τέλος του καλοκαιριού, μικρούς κώνους (στρόβιλους) που αποτελούνται από πολλές μαλακές σειρές σαν λέπια και περιέχουν μια κίτρινη και αρωματική σκόνη, με πικρή γεύση, τη λουπουλίνη. Σύμφωνα με τη βοτανική, είναι «πρώτος ξάδελφος» με την τσουκνίδα, την κάνναβη και τη μουριά.\nΟ λυκίσκος είναι από τα πιο ταχυφυή φυτά. Μέσα σε λίγους μήνες μπορεί και αναπτύσσει τεράστια φυτική μάζα, γι’ αυτό είναι πολύ απαιτητικό φυτό σε φως, θρεπτικά συστατικά και νερό. Προτιμά τα βαθιά, πολύ πλούσια σε θρεπτικά συστατικά, ελαφρά εδάφη και απαιτεί πλούσιο και υγρό χώμα, πολύ ήλιο και συχνό πότισμα.\nΤο συναντάμε στην Ευρώπη, τις εύκρατες περιοχές της Ασίας και τη Βόρεια Αφρική. Καλλιεργείται εμπορικά στη Βαυαρία αλλά και στο Βόρειο Ειρηνικό. Καλλιεργείται συστηματικά σε πολλές χώρες, ιδιαίτερα για την παρασκευή της μπύρας, όπως στην Ελλάδα, όπου πάντως συναντιέται και αυτοφυής (στη Μακεδονία και αλλού). Απαντάται σε φράχτες και στις παρυφές των δασών.\nΗ εποχή της άνθησης είναι από Ιούλιο μέχρι Αύγουστο ενώ η συγκομιδή των θηλυκών ανθέων γίνεται το φθινόπωρο και πρέπει να αποξηραίνονται αμέσως, στη σκιά. Τα χρησιμοποιούμενα μέρη είναι οι καρποί του λυκίσκου – από τα θηλυκά άνθη – καθώς και η λουπουλίνη.\nΣυστατικά του λυκίσκου\nΤα αδενώδη τμήματα των κώνων του λυκίσκου παράγουν μια σκόνη, τη λουπουλίνη. Η σκόνη αυτή που είναι το κύριο συστατικό του φυτού, είναι μια σύμπλοκη ουσία, που σχηματίζεται από πολλές κετονικές ενώσεις (χουμουλόνη, λουπουλόνη, ρητίνες, λουπαρόλη, λουπαρενόλη, χολίνη και ασπαραγίνη).\nΟ λυκίσκος περιέχει επίσης ένα αλκαλοειδές (την τριμεθυλαμίνη), καθώς και αιθέριο έλαιο, 2 ειδών ρητίνες (η πικρή ουσία), λουπουλικό οξύ και ταννίνη. Περιέχει επίσης, φλαβονοειδή, μια αρωματική ουσία πλούσια σε σεσκιτερπένια και πικρές ουσίες όπως βαλεριανικό οξύ. Περιέχει ακόμη οιστρογονικές ενώσεις και περίπου 100 χημικές συνθέσεις μεταξύ των οποίων γερανιόλη, λιναλοόλη, κιτράλη, λινιονίνη και σερονιδόλη.\nΟι αρχαίοι Έλληνες και Ρωμαίοι γιατροί θεωρούσαν το φυτό εξαιρετικά χωνευτικό αλλά και καλή θεραπεία για τις εντερικές ασθένειες ενώ οι Κινέζοι, εδώ και αιώνες, πρότειναν το λυκίσκο ως χωνευτικό και για τη θεραπεία της λέπρας, της φυματίωσης και της δυσεντερίας. Ο Πλίνιος παρατηρώντας την τάση του λυκίσκου να περιπλέκεται γύρω από τις ιτιές είχε ονομάσει το βότανο “λύκο της ιτιάς” εκ του οποίου βγήκε και η λατινική του ονομασία Lupulus.\nΗ εξάπλωση του λυκίσκου εμποδίστηκε, ιδιαίτερα στην Αγγλία, μέχρι τον 17ο αιώνα. Αρχικά νόμιζαν ότι ενθαρρύνει τη μελαγχολική διάθεση και ότι ο πολύς λυκίσκος στη Γερμανική μπύρα ήταν «κακός για το κεφάλι». Πίστευαν, όμως, ακόμη ότι έδιωχνε τη χολερική διάθεση και την υπεραιμία και ότι ήταν πιο φυσικό ποτό από τον αγγλικό ζύθο.\nΣτη διάρκεια της Βασιλείας του Ερρίκου του 8ου, υπεβλήθη επίσημη αίτηση στο κοινοβούλιο κατά του λυκίσκου ως «αχρείου ζιζανίου που κατέστρεφε τη γεύση του ποτού και θα έβαζε σε κίνδυνο την υγεία των ανθρώπων». Μετά την εισαγωγή του λυκίσκου στη ζυθοποιία, το ποτό που παρασκευαζόταν με τον παλιό τρόπο, με την χρησιμοποίηση φυτών όπως το χρυσάνθεμο ή ο κισσός ήταν γνωστό ως ale, ενώ σε αυτό που παραγόταν από λυκίσκο, δόθηκε το γερμανικό όνομα bier.\nΟι πρώτοι βοτανολόγοι τον θεωρούσαν ως εξαιρετικό χωνευτικό αλλά και ως θεραπευτικό μέσο για το τρομώδες παραλήρημα. Ο λυκίσκος συνδέεται με τη μαριχουάνα, ωστόσο η χρήση του δεν έχει τα ίδια αποτελέσματα. Τον 12ο αιώνα, η αγία Χίλντεγκαρντ ήταν, αναμφίβολα, η πρώτη που του απέδωσε φαρμακευτικές ιδιότητες.\nΟι γιατροί της Αναγέννησης, και ο Matthiole, αξιοποίησαν τις ορεκτικές, καθαρτικές, αντιπυρετικές και διουρητικές ιδιότητές του. Ο Dodoens και ο lemery το θεωρούσαν αποτελεσματικό “για τις παθήσεις του αίματος και την παραγωγή ούρων”. Στις μέρες μας, οι φυτοθεραπευτές αναγνωρίζουν όλες αυτές τις ιδιότητές του και με τη σειρά τους προσθέτουν και άλλες.\nΛυκίσκος: Θεραπευτικές δράσεις και χρήσεις\n-Τα αντιβακτηριακά στοιχεία του φυτού βοηθούν στην πρόληψη κατά των μολύνσεων.\n-Έρευνες απέδειξαν ότι ο λυκίσκος μπορεί να είναι αποτελεσματικός κατά του βακτηρίου που προκαλεί τη φυματίωση.\n-Περιέχει ένα ηρεμιστικό χημικό στοιχείο που βοηθά στην αντιμετώπιση του άγχους και της αϋπνίας.\n-Χαλαρώνει τον μυ που διατρέχει το πεπτικό σύστημα, αποτελώντας πολύ καλό αντισπασμωδικό.\n– Είναι τονωτικός και ενεργοποιεί την πέψη.\n-Χρησιμοποιείται με επιτυχία για την αντιμετώπιση της αναιμίας, της ραχίτιδας και της ανορεξίας.\n– Είναι αντιπυρετικό και ανθελμινικό φάρμακο.\n-Χρησιμοποιείται ως ισχυρό διουρητικό που εξαλείφει το ουρικό οξύ.\n-Η αρωματική ουσία που περιέχει προσδίδει καταπραϋντικές ιδιότητες τόσο ώστε να είναι ένα καλό υπνωτικό. Έτσι, συνιστάται σε περίπτωση αϋπνίας, άγχους και νευρικότητας.\n-Καταπραΰνει τους πόνους των γεννητικών οργάνων και επομένως είναι πολύτιμο θεραπευτικό μέσο σε περίπτωση δυσμηνόρροιας, ενώ καταπολεμά την ημικρανία και τις νευρικές διαταραχές που τη συνοδεύουν. Έχει επίσης οιστρογονική δράση.\n-Μερικοί γιατροί τον προτείνουν για τη θεραπεία ορισμένων σεξουαλικών διαταραχών νευρικής προέλευσης στους άνδρες (πρόωρη εκσπερμάτιση, ερεθισμός των γεννητικών οργάνων, επώδυνος πριαπισμός λόγω βλεννόρροιας κτλ.).\n-Σε κατάλληλες ιατροφαρμακευτικές δόσεις είναι σκωληκοκτόνο και καρδιοτονωτικό.\n-Κατά της κατακράτησης ούρων.\n-Θεωρείται ότι δρα κατά του καρκίνου.\n-Εξωτερικά, η αντισηπτική του δράση χρησιμοποιείται για τη θεραπεία των ελκών.\n-Σαν στυπτικό χορηγείται στη βλεννώδη κολίτιδα.\n-Η Ομοιοπαθητική συστήνει το βάμμα των φρέσκων κώνων σαν ναρκωτικό, διουρητικό και αφροδισιακό.\nΆλλες χρήσεις του λυκίσκου\n-Χρησιμοποιείται για τη διατήρηση του ποτού που προέρχεται από τη ζύμωση του κριθαριού, δηλαδή της μπύρας.\n-Οι νεαροί βλαστοί του είναι ελαφρώς πικροί και πολύ αρωματικοί και μπορούν να καταναλωθούν όπως τα σπαράγγια. Τρώγονται ωμοί σε σαλάτα ή μαγειρεμένοι και αποτελούν ένα εύγευστο λαχανικό, τονωτικό και δροσιστικό.\n-Χρησιμοποιείται σε βιομηχανική κλίμακα σαν βακτηριοστατικό.\n-Πιθανόν, εξαιτίας των ηρεμιστικών ιδιοτήτων του λυκίσκου, κατά το παρελθόν αλλά ακόμη και σήμερα, τα άνθη του χρησιμοποιούνται για το γέμισμα μαξιλαριών.\nΧρησιμοποιήστε 10-15 γρ. κώνους λυκίσκου ανά λίτρο νερού. Είναι τονωτικό, ενεργοποιηθεί την όρεξη και την πέψη. Για να επωφεληθείτε από τις ηρεμιστικές του ιδιότητες, αυξήστε τη δόση των κώνων έως 40γρ. ανά λίτρο νερού.\nΣκόνη από λυκίσκο\nΧρησιμοποιήστε 1 γρ. ως ηρεμιστικό και 2 γρ. ως υπνωτικό.\nΧρησιμοποιήστε 10 γρ. κονιορτοποιημένο (με σύνθλιψη) λυκίσκο σε 90 γρ. αλκοόλης 90% vol. Πιείτε 2-4 γρ. ημερησίως ανάλογα με το αποτέλεσμα που θέλετε να πετύχετε.\nΕξωτερικά (σαν μαξιλάρι)\nΒάλτε τους κώνους του λυκίσκου σε μια υφασμάτινη θήκη και χρησιμοποιήστε την σαν μαξιλάρι. Βοηθάει να αποκοιμηθείτε γρήγορα.\nΡίξτε ένα φλιτζάνι βραστό νερό σε 1 κουταλιά του τσαγιού ξηρά άνθη και αφήστε το για 10-15 λεπτά. Πίνετε 1 φλιτζάνι το βράδυ πριν τον ύπνο. Η δόση μπορεί να αυξηθεί αν είναι απαραίτητο.\n1-4 ml βάμματος τρεις φορές την ημέρα.\nΜπορεί να χρησιμοποιηθεί το τσάι του (3 κουταλιές λεπτοκομμένοι κώνοι σε 1 ποτήρι βραστό νερό, με δόση 1 ζεστό ποτήρι τη μέρα) ή η σκόνη του (από 1 “πρέζα”, πολλές φορές την ημέρα.\nΕνδιαφέροντα στοιχεία για τον λυκίσκο\n– Η χρησιμοποίηση του λυκίσκου στη ζυθοποιία άρχισε από το Μεσαίωνα, ενώ οι φαρμακευτικές του ιδιότητες έγιναν ευρέως γνωστές μόλις στις αρχές του 19ου αιώνα.\n-Για την αϋπνία συνδυάζεται με Βαλεριάνα και Πασιφλόρα.\n-Η λουπουλίνη είναι η ουσία στην οποία, η μπύρα οφείλει το έντονο άρωμά της, την πικρή γεύση και τις ηρεμιστικές της ιδιότητες.\n-Ο λυκίσκος περιέχει δύο χημικά συστατικά, τη χουμουλόνη και τη λουπουλίνη, οι οποίες σκοτώνουν τα βακτήρια που καταστρέφουν τα τρόφιμα και τη μπύρα. Εξισορροπεί τη γλυκύτητα της βύνης στην μπύρα με την πικράδα του και βοηθάει στο σχηματισμό του αφρού.\n-Η σωστή διατήρηση του λυκίσκου γίνεται σε ψυγείο, μέσα σε κλειστά γυάλινα βάζα.\nΠροφυλάξεις και παρενέργειες του λυκίσκου\n-Πρέπει να αποφεύγεται όταν υπάρχει έντονη κατάθλιψη, γιατί μπορεί να την επιδεινώσει.\n-Ο λυκίσκος έχει μεγάλα αποθέματα οιστρογόνων με αποτέλεσμα η υπερβολική κατανάλωση μπύρας να μπορεί να οδηγήσει σε απώλεια λίμπιντο στους άνδρες.\n-Οι γυναίκες που μαζεύουν λυκίσκο μπορεί να εμφανίσουν διαταραχές ή και πλήρη διακοπή της εμμηνορρυσίας, πράγμα που οφείλεται στην απορρόφηση του ελαίου από τα χέρια.\n-Οι κώνοι του φυτού, σε υπερβολική δόση γίνονται τοξικοί και προκαλούν πονοκεφάλους, δυσπεψία, εμετούς, αδυναμία, πόνους στην κοιλιά και την καρδιά.\nΔιαβάστε επίσης για την αγριαψιθιά ή αχιλλέα και το χαμομήλι\nΤα βότανα και η θεραπεία τους – εκδόσεις Αφοί Νάστου\nΟδηγός Βοτανοθεραπείας – εκδόσεις Διόπτρα\nΘεραπευτικά Φυτά Petit Larousse – Εκδόσεις Πεδίο\nΒόταναΔημοφιλή άρθραΔιάβασέ το!Φυσική Ζωή


ΠΟΙΟΣ ΕΙΝΑΙ ΑΥΤΟΣ Ο ΝΤΑΙΗΒΙΝΤ ΜΠΟΟΥΪ | Apodytiriakias.gr\nΠεθαίνει ο Νταίηβιντ Μπόουϊ. Το σωστό Μπόουϊ, όχι Μπάουϊ, όπως τον λένε και τον γράφουν. Δεν πέθαναν, αυτοί που είναι πεθαμένοι, λέω για ορισμένους κύριους και κυρίες που παριστάνουν τα μήντια. Να εξηγήσω, και περιορίζομαι στην Ελλάδα. Πολλοί, πάρα πολλοί αυτόν τον Νταίηβιντ Μπόουϊ τον ''ξέρουν'' διότι απλά τον έχουν... ακουστά. Και επειδή τον έχουν δει σε φωτογραφίες με περίεργα ντυσίματα και βαμμένο πρόσωπό. Τίποτα το μουσικά συγκεκριμένο δεν είχαν να μας πουν. Ούτε είναι σε θέση να τον... βρουν ότι «Αυτός είναι» εάν ακούσουν ένα τραγούδι του.\nΜεγάλος, λέει, ο Άγγλος σούπερ σταρ Νταίηβιντ Μπόουϊ. Καμία αντίρρηση. Για να το λένε οι ειδικοί, ότι είναι σπουδαίος, προσωπικότητα της γκλαμ ροκ, φαινόμενο της σύγχρονης μουσικής, της μοντέρνας, της μεταμοντέρνας, έτσι θα είναι. Και το παλληκάρι που γεννήθηκε 8 Ιανουαρίου 1947, πέθανε πριν τα 70 του, σα σημερα 10 Ιανουαρίου 2016. Να, όμως, που για έναν σπουδαίο καλλιτέχνη του καιρού μας τα μήντια πιάστηκαν πάλι αδιάβαστα. Εντελώς πνιγμένα στη φτώχεια, στην απουσία γνώσης και πληροφόρησης, επί της ουσίας για μια φορά ακόμα δεν ανέφεραν κάτι το συγκεκριμένο και υπεύθυνο. Να τον περιγράψουν μουσικά. Να τον τοποθετήσουν μουσικά. Να φτιάξουν το πορτραίτο του.\nΑπό μήντια ξέρα στο θάνατο ενός ταλαντούχου, ενός ξεχωριστου ατόμου, του Νταίηβιντ Ρόμπερτ Τζώουνς, που βγήκε στη μουσική βιομηχανία ως Μπόουϊ και τάραξε τα νερά. Τον παραδέχθηκε το συνάφι του, έγινε αποδεκτός, πιο σωστά επιβλήθηκε και στο κοινό για τις εξτρήμ μεταμορφώσεις του, από ζόμπυ μέχρι φρικιό χωρίς να αναγνωρίζεται ταυτότητα συγκεκριμένου φύλου, ένα κράμα με καταβολές αντιπροσωπευτικές κάθε μορφής σύγχρονης τέχνης.\nΛέμε για τα εγχώρια μήντια. Δεν μας φωτίζουν για τα γεγονότα που σκάνε δίπλα μας. Σαράντα χρόνια στην πρώτη γραμμή ο Νταίηβιντ Μπόουϊ, και δεν τον είχαν πάρει πρέφα, ούτε τον «γνώρισαν» μετά το θάνατό του.\nΜιλάω μουσικά, όχι κουτσομπολίστικα. Ποιο ήταν το προσωπικό στίγμα του Μπόουϊ στη δουλειά του. Όχι τα προσωπικά του. Ε, στη ζωή του το αγόρι τα έκανε όλα. Πανηδονιστής. Κραιπαλιστής. Ο ίδιος είχε δηλώσει ομοφυλόφιλος, μπαϋσέξουαλ, ετεροφυλόφιλος. Έκανε γάμο το 1970 και γιο το 1971, η δε γυναίκα του τον τσάκωσε στο κρεβάτι με τον Μικ Τζάγκερ, και τους δυό γυμνούς. Η ίδια, η πρώτη σύζυγος, μία νύχτα πριν το γάμο τους κοιμήθηκε τρίο, μαζί μ' άλλη γυναίκα. Στον Μπάουϊ δεν υπήρχαν κόκκινες γραμμές, και στο σεξ, και στα πάντα όλα. Από το 1992 παντρεύτηκε την μαύρη Σομαλή Ιμάν, διάσημο τοπ μόντελ και μαζί της έκανε κόρη.\nΧωρίς ράσο κατέγραψε τα δημιουργήματα του θεού


Δελτίο τύπου Έκθεσης - World Tourism Expo\nΧΕΙΜΕΡΙΝΟΣ ΤΟΥΡΙΣΜΟΣ ΚΑΙ ΟΡΕΙΝΟΣ ΟΓΚΟΣ ΣΤΗΝ WTE 13-15 ΜΑΙΟΥ ΣΗΜΑΝΤΙΚΟ FORUM ΧΕΙΜΕΡΙΝΟΣ ΤΟΥΡΙΣΜΟΣ ΚΑΙ ΟΡΕΙΝΟΣ ΟΓΚΟΣ\nΘαλάσσιος Τουρισμός, Νησιωτικότητα , Γαλάζια Ανάπτυξη\nΘαλάσσιος Τουρισμός, Νησιωτικότητα , Γαλάζια Ανάπτυξη Θαλάσσιος Τουρισμός, Νησιωτικότητα , Γαλάζια Ανάπτυξη στην World Tourism Expo\nΤουρισμός Υπαίθρου Ο Τουρισμός Υπαίθρου στην World Tourism Expo\nΤουρισμός Υγείας & Ευεξίας Ο Τουρισμός Υγείας και Ευεξίας στην World Tourism Expo\nΘρησκευτικός Τουρισμός Ο Θρησκευτικός Τουρισμός στην World Tourism Expo\nΠολιτιστικός Τουρισμός Ο Πολιτιστικός Τουρισμός στην World Tourism Expo\nΣυνεδριακος Τουρισμος World Tourism Expo Συνεδριακος Τουρισμος\nΑθλητικός Τουρισμός Ο Αθλητικός Τουρισμός στην World Tourism Expo\nΑθηναϊκής Ριβιέρας Ανάδειξη της Αθηναϊκής Ριβιέρας στην World Tourism Expo!!!\nΘεματικος Τουρισμος Γνωρίστε τις εναλλακτικές μορφές τουρισμού στην World Tourism Expo 13-15 Μαΐου 2022.\nΥπό την αιγίδα της Σ.Ε.Τ.Κ.Ε. η World Tourism Expo\nΣ.Ε.Τ.Κ.Ε. Υπό τη αιγίδα και την υποστήριξη της Σ.Ε.Τ.Κ.Ε. θα πραγματοποιηθεί η έκθεση World Tourism Expo 13-15 Μαΐου 2022 στο Εκθεσιακό Κέντρο Περιστεριού. Η World Tourism Expo έρχεται στην Αθήνα την ερχόμενη άνοιξη για να σηματοδοτήσει τη φυγή προς τα εμπρός της τουριστικής βιομηχανίας της χώρας στη μετα-Covid περίοδο. Η World Tourism Expo θα αποτελέσει…\nΥπό την αιγίδα του συλλόγου Σ.Ο.ΔΙΑ η World Tourism Expo\nΣ.Ο.ΔΙΑ Υπό τη αιγίδα και την υποστήριξη του συλλόγου Σ.Ο.ΔΙΑ θα πραγματοποιηθεί η έκθεση World Tourism Expo 13-15 Μαΐου 2022 στο Εκθεσιακό Κέντρο Περιστεριού. Η World Tourism Expo έρχεται στην Αθήνα την ερχόμενη άνοιξη για να σηματοδοτήσει τη φυγή προς τα εμπρός της τουριστικής βιομηχανίας της χώρας στη μετα-Covid περίοδο. Η World Tourism Expo θα…\nΥπό την αιγίδα του Σ.Ι.Τ.Ε.Σ.Α.Π. η World Tourism Expo\nΣ.Ι.Τ.Ε.Σ.Α.Π. Υπό τη αιγίδα και την υποστήριξη του Σ.Ι.Τ.Ε.Σ.Α.Π. θα πραγματοποιηθεί η έκθεση World Tourism Expo 13-15 Μαΐου 2022 στο Εκθεσιακό Κέντρο Περιστεριού. Η World Tourism Expo έρχεται στην Αθήνα την ερχόμενη άνοιξη για να σηματοδοτήσει τη φυγή προς τα εμπρός της τουριστικής βιομηχανίας της χώρας στη μετα-Covid περίοδο. Η World Tourism Expo θα αποτελέσει…\nΥπό την αιγίδα της ΓΣΕΒΕΕ η World Tourism Expo\nΓΣΕΒΕΕ Υπό τη αιγίδα και την υποστήριξη της ΓΣΕΒΕΕ θα πραγματοποιηθεί η έκθεση World Tourism Expo 13-15 Μαΐου 2022 στο Εκθεσιακό Κέντρο Περιστεριού. Η World Tourism Expo έρχεται στην Αθήνα την ερχόμενη άνοιξη για να σηματοδοτήσει τη φυγή προς τα εμπρός της τουριστικής βιομηχανίας της χώρας στη μετα-Covid περίοδο. Η World Tourism…\nΥπό την αιγίδα του ΕΒΕΠ (Εμπορικού και Βιομηχανικού Επιμελητηρίου Πειραιά) η World Tourism Expo\nΕΒΕΠ Υπό τη αιγίδα και την υποστήριξη του Εμπορικού και Βιομηχανικού Επιμελητηρίου Πειραιά θα πραγματοποιηθεί η έκθεση World Tourism Expo 13-15 Μαΐου 2022 στο Εκθεσιακό Κέντρο Περιστεριού. Η World Tourism Expo έρχεται στην Αθήνα την ερχόμενη άνοιξη για να σηματοδοτήσει τη φυγή προς τα εμπρός της τουριστικής βιομηχανίας της χώρας στη μετα-Covid περίοδο. Η World…\nΥπό την αιγίδα του ΣΕΤΕ η World Tourism Expo\nΣΕΤΕ Υπό τη αιγίδα και την υποστήριξη του ΣΕΤΕ θα πραγματοποιηθεί η έκθεση World Tourism Expo 13-15 Μαΐου 2022 στο Εκθεσιακό Κέντρο Περιστεριού. Η World Tourism Expo έρχεται στην Αθήνα την ερχόμενη άνοιξη για να σηματοδοτήσει τη φυγή προς τα εμπρός της τουριστικής βιομηχανίας της χώρας στη μετα-Covid περίοδο. Η World…\nΕν όψη της έκθεσης World Tourism Expo που θα πραγματοποιηθεί 13-15 Μαΐου 2022 στο Εκθεσιακό Κέντρο Περιστεριού, ο Δήμαρχος κ. Κώστας Μπακογιάννης, παραχωρεί την αιγίδα του Δήμου Αθηναίων με την παρακάτω επιστολή που απέστειλε στον γενικό διευθυντή της διοργανώτριας εταιρίας Mact Media Group κ. Γιώργο Καραχρήστο. Η πρωτοβουλία σας για τη διοργάνωση έκθεσης με στόχο…


"Ακήρυχτος πόλεμος" Archives - Fact News\nΗ Άγκυρα με τη “στρατηγική της σημαίας” διατηρεί σε χαμηλή φωτιά αλλά σε φωτιά τις Ελληνοτουρκικές σχέσεις, 1,9 δις μέσα σ’ενα μόλις μήνα οι φόροι που δεν καταβλήθησαν στην εφορία, ο Ζάεφ αδειάζει τη διαπραγμάτευση για το Μακεδονικό. Η τραγουδίστρια της ποπ Μπιγιονσέ άφησε άναυδους κοινό και κριτικούς σ’ενα θέαμα που χαρακτηρίστηκε ως ανεπανάληπτο. Σε μια χώρα που παράγει ανεπανάληπτα θεάματα.\nΌ,τι πρεπει να ξέρετε για σήμερα\nΚΥΜΑΤΙΖΕΙ Η ΓΑΛΑΝΟΛΕΥΚΗ. Στη διάψευση των ισχυρισμών του πρωθυπουργού και του υπ. Εξωτερικών της Τουρκίας ότι Τούρκοι κομάντος κατέβασαν ελληνική σημαία από την ακατοίκητη βραχονησίδα Ανθρωποφάς στους Φούρνους της Ικαρίας, προχώρησε ο κυβερνητικός εκπρόσωπος Δ.Τζανακόπουλος. “Η σημαία κυματίζει κανονικά” επιβεβαιώνει και ο δήμαρχος Φούρνων.\nΝωρίτερα ο Μπ.Γιλντιρίμ είχε επιβεβαιώσει πως η ακτοφυλακή της χώρας του κατέβασε ελληνική σημαία από “τουρκική βραχονησίδα, όπως τη χαρακτήρισε. Μάλιστα, μίλησε για εσκεμμένες προκλητικές ενέργειες στο Αιγαίο, με αφορμή την ύψωση της ελληνικής σημαίας από τρεις νεαρούς Φουρνιώτες στην ακατοίκητη βραχονησίδα Ανθρωποφάς. Ο Γιλντιρίμ παραλλήλισε την ενέργεια των τριών νεαρών να στήσουν την γαλανόλευκη στο υψηλότερο σημείο της βραχονησίδας με αυτή στα Ιμια στις 25 Ιανουαρίου 1996 και κατά δήλωσή του άνδρες της τουρκικής ακτοφυλακής την κατέβασαν.\nΑΛΜΑ ΤΩΝ ΛΗΞΙΠΡΟΘΕΣΜΩΝ ΠΡΟΣ ΤΟ ΔΗΜΟΣΙΟ. Εκρηκτική είναι η αύξηση των ληξιπρόθεσμων οφειλών προς το Δημόσιο. Μέσα σ’ενα μόλις μήνα έμειναν απλήρωτοι 1,9δις σε φόρους. Στα 101,6 δισ. ευρώ σκαρφάλωσε τον Φεβρουάριο το σύνολο των ληξιπρόθεσμων (παλαιών και νέων) οφειλών προς το Δημόσιο παρουσιάζοντας αύξηση κατά 2,013 δισ. ευρώ. Από το ποσό αυτό της αύξησης τα 1,908 δισ. ευρώ αφορούν φορολογικές ληξιπρόθεσμες υποχρεώσεις, σύμφωνα με την ΑΑΔΕ. Στο τέλος Φεβρουαρίου το σύνολο των οφειλετών ανέρχονταν σε 3.964.279, οι οφειλέτες στους οποίους δύναται να επιβληθουν αναγκαστικά μέτρα είσπραξης σε 1.739.301 και όσοι είναι υπό αναγκαστικά μέτρα είσπραξης σε 1.088.696 (το 62,59%).\nΥΠΕΡΔΙΠΛΑΣΙΟ ΤΟΥ ΣΤΟΧΟΥ ΤΟ ΠΛΕΟΝΑΣΜΑ.Υπερδιπλάσιο του στόχου ήταν το πρωτογενές πλεόνασμα το πρώτο τρίμηνο του έτους, όπως προκύπτει από τα προσωρινά στοιχεία εκτέλεσης του κρατικού προϋπολογισμού.Το πρωτογενές αποτέλεσμα ανήλθε στα 2,32 δισ. ευρώ έναντι στόχου για 1,096 δισ. ευρώ εκατ. και ύστερα από πρωτογενές πλέονασμα 1,07 δισ. ευρώ το πρώτο τρίμηνο του 2017.\nΑΝΟΙΞΕ Η ΠΛΑΤΦΟΡΜΑ ΤΩΝ 100 ΔΟΣΕΩΝ. Άνοιξε σήμερα, η ηλεκτρονική πλατφόρμα του εξωδικαστικού μηχανισμού, για χρέη έως 50.000 ευρώ και η οποία αφορά τόσο χρέη προς τα Ταμεία, όσο και προς την Εφορία. Στη ρύθμιση μπορούν να δικηγόροι, συμβολαιογράφοι, μηχανικοί, γιατροί, φαρμακοποιοί και σταδιακά οι αγρότες. Όσοι επιθυμούν να υποβάλουν αίτηση ρύθμισης στο πλαίσιο του εξωδικαστικού μηχανισμού θα πρέπει να επισκεφθούν την ιστοσελίδα της Ειδικής Γραμματείας Διαχείρισης Ιδιωτικού Χρέους (ΕΓΔΙΧ) και να ακολουθήσουν τις σχετικές οδηγίες.\nΜΑΚΕΔΟΝΙΚΟ. Σε ξεκάθαρη αμφισβήτηση των αιτημάτων της Ελλάδας για αναθεώρηση του Συντάγματος της ΠΓΔΜ και για ονομασία erga omnes (δηλαδή έναντι όλων) προέβη ο σκοπιανός πρωθυπουργός, Ζόραν Ζάεφ, μιλώντας σε δημοσιογράφους. Ο κ. Ζάεφ τόνισε πως η νέα ονομασία θα πρέπει να χρησιμοποιείται μόνο στο εξωτερικό, χωρίς να υπάρξει τροποποίηση του Συντάγματος, όπου και αναγράφεται το όνομα “Δημοκρατία της Μακεδονίας”, όπως μεταδίδει το κρατικό πρακτορείο MIA. Επιμένει η κυβέρνηση ότι υπάρχει περιθώριο συμφωνίας με τα Σκόπια παρά τις δηλώσεις του Ζόραν Ζάεφ. Εξακολουθώ να λέω ότι έχουμε μπροστά μας μια ευκαιρία, δήλωσε στον Αντ1 ο Πάνος Σκουρλέτης, ο οποίος ανέφερε ότι βρισκόμαστε στην κορύφωση των διαπραγματεύσεων και ότι στο τέλος των συζητήσεων θα μπορέσουμε να δούμε αν θα υπάρξει συμφωνία. Μίλησε για αυξημένη πλειοψηφία στη Βουλή, σε κάθε περίπτωση, 165 βουλευτών και πρόσθεσε ότι “αν ο κύριος Καμμένος θέλει να φύγει από την κυβέρνηση λόγω Σκοπιανού, ας το κάνει”.\nΣΧΟΛΙΟ. Δεν είναι καθόλου προφανής ο λόγος που ο Ζόραν Ζάεφ αδειάζει με αυτό τον τρόπο τη διαπραγμάτευση και στην πραγματικότητα εκθέτει την ελληνική κυβέρνηση η οποία εμφανίζεται να διαπραγματεύεται σκληρά και μάλιστα μόλις μια εβδομάδα νωρίτερα διέδιδε ότι βρισκόμαστε κοντά σε συμφωνία.\nΘα χρειαστούμε λίγο χρόνο για να διαπιστώσουμε αν με αυτή του τη δήλωση ο Ζόραν Ζάεφ έστειλε σήμα SOS προς ΗΠΑ και Γερμανία να συνεχίσουν να πιέζουν προς όλες τις κατυθεύνσεις.\nΑΠΛΗ ΑΝΑΛΟΓΙΚΗ ΣΤΗΝ ΤΟΠΙΚΗ ΑΥΤΟΔΙΟΙΚΗΣΗ. Το σύστημα της απλής αναλογικής (οι έδρες θα μοιράζονται αναλόγως με τα αποτελέσματα της πρώτης Κυριακής) για τις εκλογές στην Τοπική Αυτοδιοίκηση, προβλέπει το νομοσχέδιο του υπουργείου Εσωτερικών που κατατίθεται σε διαβούλευση τις επόμενες ημέρες. Οι εκλογές για τους δήμους και τις περιφέρειες θα διεξάγονται κάθε 4 χρόνια, αντί για 5 που πραγματοποιούνται τώρα, ταυτόχρονα με τις ευρωεκλογές, όπως προβλέπει ο ισχύων νόμος. Οι επόμενες εκλογές (αντί για τις 26 Μαΐου 2019 μαζί με τις ευρωεκλογλες) θα διεξαχθούν τον Οκτώβριο του 2019 και με νόμο θα παραταθεί η θητεία των νυν δημάρχων και περιφερειαρχών έως το τέλος του 2019.\nΜε δήλωσή του ο Κυριάκος Μητσοτάκης κατηγορεί την κυβέρνηση πως “εργαλειοποιεί και την αυτοδιοίκηση αλλάζοντας το εκλογικό σύστημα, σε μια προσπάθεια να προκαλέσει χάος για να περιορίσει τις εντυπώσεις από την επερχόμενη συντριπτική ήττα της”. Μάλιστα δεσμεύτηκε πως αν οι αυτοδιοικητικές εκλογές γίνουν μετά τις εθνικές εκλογές, θα αλλάξει το νόμο.\nΥΠΟΘΕΣΗ ΤΩΝ ΟΚΤΩ. Το 18μηνο για τους οκτώ Τούρκους αξιωματικούς παρέρχεται τον Μάιο και τότε θα αφεθούν ελεύθεροι δήλωσε σήμερα ο υπουργός Δικαιοσύνης Σταύρος Κοντονής μιλώντας στο ραδιόφωνο 24/7. “Δεν υπάρχει κάποιος λόγος που να εμποδίζει αυτή την διαδικασία με την παρέλευση του 18μηνου” σημείωσε και πρόσθεσε ότι “Δεν υπήρξε προσφυγή της τουρκικής πλευράς προς στην ελληνική Δικαιοσύνη με το αίτημα να δικαστούν εδώ, στην Ελλάδα, για τα αδικήματα που προβλέπονται από τον ποινικό κώδικα”.\nΔΕΛΤΙΟ ΑΝΟΜΙΑΣ. Επίθεση με σφυριά και μπογιές πραγματοποίησαν στις 6.20 το πρωί μέλη της αντιεξουσιαστικής ομάδας “Ρουβίκωνας” σε κτήριο εταιρείας, στην Κηφισιά. Τα μέλη του Ρουβίκωνα έσπασαν τζάμια του κτηρίου και στη συνέχεια πέταξαν μπογιές.\nΑΝΑΓΚΑΙΑ ΕΠΙΣΗΜΑΝΣΗ. Στο FACT δεν καταγράφουμε ποτέ το περιεχόμενο προκηρύξεων τρομοκρατικών ή άλλων παράνομων πράξεων που προσπαθούν απεγνωσμένα να ενδυθούν τον πολιτικό ακτιβισμό ως λεοντη. Καταγράφουμε μόνο την είδηση.\n“ΑΝΕΠΑΝΑΛΗΠΤΟ ΘΕΑΜΑ”. Φαίνεται πως η τραγουδίστρια της ποπ Μπιγιονσέ, η πρώτη μαύρη καλλιτέχνης που ανοίγει τιμητικά το εμβληματικό ποπ φεστιβάλ Coachella στην Καλιφόρνια των ΗΠΑ άφησε το σύμπαν άναυδο. Οι κριτικές μιλούν για ιστορική παράσταση όπου το μεγάλο θέαμα συνδυάζεται με τη μουσική και περπατάει παράλληλα προς τις μεγάλες πολιτικές συζητήσεις της εποχής χωρίς η συναυλία να μετατρέπεται σε πολιτική εκδήλωση.\n“Η Μπιγιονσέ είναι μεγαλύτερη από την Κοατσέλα. Δεν υπάρχει περίπτωση να δούμε πιο ριζοσπαστική, πλήρη, μεγάλη παράσταση φέτος ή ακόμα και σύντομα από αυτή που έδωσε η τραγουδίστρια το Σάββατο”, γράφει εκστασιασμένος ο κριτικός των New York Times.\nΒρήκαμε στο YouTube αυτό το βίντεο από την έναρξη του σόου.\nΒρήκα αυτό το άρθρο: "Δευτέρα 16 Απριλίου" - https://factnews.gr/items/20180416/deytera-16-aprilioy/. Πιστεύω ότι σε ενδιαφέρει.


Στις πλατείες ξανά…«Αξίζει να υπάρχεις για ένα όνειρο κι ας είναι η φωτιά του να σε κάψει»\nΠριν περίπου πέντε χρόνια οι πλατείες γέμισαν ανθρώπους. Ανθρώπους από κάθε πολιτικό χώρο, κάθε ηλικίας, θρησκεύματος, προσανατολισμού εμπνευσμένο ιδίως από το κίνημα των Indignados της Ισπανίας. Όλοι τότε διαδήλωναν κατά της λιτότητας, κατά του «Μνημονίου».\nΤο κίνημα αυτό ήταν αυθόρμητο, δημιουργήθηκε ιδίως μέσα από τα δίκτυα κοινωνικής δικτύωσης, ως έκφραση της αγανάκτησης του κόσμου στα μονομερώς επιβαλλόμενα μέτρα λιτότητας. Το κίνημα αυτό ωστόσο χάθηκε στην πρόσφατη ιστορία διότι δεν είχε συγκεκριμένη ταυτότητα και ξεκάθαρη ιδεολογία. Ειδικότερα, το κίνημα αυτό δεν είχε συνειδητότητα και οργάνωση.\nΚάποιοι κατηγόρησαν τους αγανακτισμένους ως το αυγό της έχιδνας που γέννησε την Χρυσή Αυγή. Εν μέρει, είχαν δίκιο. Εν μέρει όμως μόνο. Όταν το κίνημα των ανθρώπων κόπασε από τις πλατείες, όταν τα δυσβάσταχτα μέτρα συνέχισαν αδυσώπητα να επιβάλλονται στις ανήμπορες να αντιδράσουν στις ζωές μας, μια μερίδα αυτών που είχαν κατέβει στους δρόμους, κινούμενοι ιδίως με γνώμονα τα ΣΥΝΑΙΣΘΗΜΑΤΑ τους, αδικημένοι από το σύστημα, φτωχοί πια, στράφηκαν στην Χρυσή Αυγή. Στράφηκαν στην Βία που αυτή εμπεριείχε. Η βία τους έκανε να νιώθουν την ασφάλεια που αναζητούσαν. Η ψήφος όμως στη Χρυσή Αυγή δεν ήταν ψήφος συνειδητή, ήταν ψήφος συναισθηματική, ήταν ψήφος προς την Βία. Κι αν θεωρήσουμε πως οτιδήποτε προσπαθεί να επιβάλλει τις απόψεις του με την βία συνιστά φασισμό, ε τότε, η ψήφος αυτή, σαφώς ήταν ψήφος στον φασισμό, σε ένα κόμμα που το μόνο του επιχείρημα ήταν η βία. Αυτοί ωστόσο δεν ήταν παρά μια μικρή μερίδα των αγανακτισμένων που ενώθηκαν με τα ήδη υφιστάμενα ακροδεξιά στοιχεία της χώρας μας.\nΗ πλειοψηφία όμως των αγανακτισμένων δεν οδηγήθηκε στην Χρυσή Αυγή. Η πλειοψηφία των αγανακτισμένων ΑΠΛΑ ΣΩΠΑΣΕ. Σώπασε διότι θεώρησε ότι είχε εκφράσει αυτό που ήθελε, όταν έπρεπε κι ότι είχε επιτελέσει ίσως τον στόχο της. Ήταν, απλοί καθημερινοί άνθρωποι, χαμένοι πολιτικά και ιδεολογικά μέσα στην λαίλαπα των καιρών…\nΌλοι αναγνώριζαν την θετική φύση των αγανακτισμένων, κανείς όμως δεν μπόρεσε να εκφράσει τί πραγματικά κατάφεραν αυτοί, τι πρέσβευαν, ποιό ήταν το μεγάλο θετικό στοιχείο της δημιουργίας τους, κανείς δεν μπόρεσε να τους δώσει ταυτότητα. Κι έτσι απλά σώπασαν…\nΠρόσφατα, έγινε κάτι φαινομενικά πρωτοφανές στα παγκόσμια χρονικά. Πολίτες βγήκαν και πάλι στους δρόμους… αυτή τη φορά για να διαδηλώσουν θετικά υπέρ της κυβέρνησης!!! Και πιο συγκεκριμένα, για να εκφραστούν θετικά κι όχι για να διαδηλώσουν, όχι για να διχάσουν, όχι για να καταστρέψουν. Κι όμως αυτή η αυθόρμητη έκφραση δεν θα έπρεπε να μας παραξενεύει. Αυτό ήταν το επίτευγμα των Αγανακτισμένων! Πολλοί πίστευαν ότι οι Αγανακτισμένοι θα γίνουν «Εξεγερμένοι», «Επαναστατημένοι» κλπ. κλπ. Έκαναν Λάθος!\nΟι Αγανακτισμένοι ήταν απλά η έκφραση της «ψευδούς συνείδησης» της αφαιμαγμένης τότε κοινωνίας σε κάτι νέο. Άθελά τους και χωρίς να έχουν πλήρη προς τούτο επίγνωση, οι Αγανακτισμένοι έβαλαν τις βάσεις του Νέου Ανθρωπισμού!\nΑκριβώς! Έβαλαν τις βάσεις του Νέου Ανθρωπισμού!\nΟι Αγανακτισμένοι άθελά τους δημιούργησαν ένα κίνημα Ενεργούς Μη-Βίας με επίκεντρο τον άνθρωπο, καθοδηγούμενο αποκλειστικά και μόνο από τις ανάγκες των ανθρώπων, ανεξαρτήτως διακρίσεων. Η ταυτότητα των Αγανακτησμένων, ο στρατηγικός τους στόχος ήταν –έστω και ασυναίσθητα- ο ίδιος Άνθρωπος.\nΔύο ήταν τα χαρακτηριστικά τους: Πρώτον, η ενεργή συμμετοχή και δεύτερον η μη-βία. Ιδέες που είναι κοινώς αποδεκτές σε όλους ανεξαρτήτως πολιτικού προσανατολισμού.\nΌσοι ισχυρίζονται, λοιπόν, ότι οι Αγανακτισμένοι δημιούργησαν την Χρυσή Αυγή πλανώνται. Η Χρυσή Αυγή με την ρητορική της πρεσβεύει την βία, οι Αγανακτισμένοι την μη-βία.\nΑυτό λοιπόν το ανθρωπιστικό κίνημα της ενεργούς μη-βίας που άθελά του δημιουργήθηκε ή καλύτερα ωθήθηκε να δημιουργηθεί από το ίδιο το σύστημα, εδραίωσε στις συνειδήσεις μας ότι ΕΙΝΑΙ δυνατό να διαδηλώσουμε ειρηνικά, ότι είναι δυνατό να διεκδικήσουμε ειρηνικά, να εκφραστούμε συλλογικά για να διεκδικήσουμε τα αυτονόητα. Η εδραίωση αυτής της πεποίθησης στις συνειδήσεις μας είναι σημαντικότατη κατάκτηση για τον σύγχρονο κόσμο, ΚΟΜΒΙΚΗ για το Σήμερα και για το Μέλλον, για να περάσουμε από την εποχή της επανάστασης και της δια-δήλωσης, στην εποχή της εκ-δήλωσης και αληθινής συλλογικής θετικής έκφρασης των λαών…\nΑν δούμε σφαιρικά και παγκόσμια την κοινωνικοπολιτική συγκυρίας της εποχής μας, διαπιστώνουμε δίχως καμία υπερβολή, ότι οδεύουμε προς το τέλος του Υπαρκτού Καπιταλισμού. Ενός συστήματος που οδήγησε μόνο στην υπερσυσσώρευση πλούτου σε Λίγους και στην φτωχοποίηση των Πολλών. Έως πότε θα συνέβαινε αυτό; Ήταν με μαθηματική ακρίβεια σίγουρο ότι κάποια στιγμή η παγκόσμια αυτή φούσκα θα σκάσει. Το ερώτημα ήταν ποιος θα ήταν ο τρόπος; Σίγουρα ελλοχεύει ο κίνδυνος να σκάσει η φούσκα του Καπιταλισμού με πόλεμο, με πείνα, με φτώχεια, με δυστυχία, με βία.\nΕίναι, όμως, στο χέρι μας, περισσότερο από κάθε άλλη φορά, με σύμμαχο την τεχνολογία, να σκάσουμε αυτή την φούσκα ΧΩΡΙΣ ΒΙΑ, πολιτισμένα. Τα πισωγυρίσματα δεν ανήκουν στην εποχή μας. Ως άνθρωποι έχουμε εξελιχθεί, η ανθρώπινη νόηση έχει εξελιχθεί, η Παιδεία έχει περάσει στο DNA μας.\nΣε αυτό το πλαίσιο, οι συγκεντρώσεις ΥΠΕΡ της κυβέρνησης είναι το πιο αισιόδοξο μήνυμα των καιρών! Είναι η έκφραση ενός βελτιωμένου ανθρωπισμού, είναι η έκφραση της εξέλιξής μας ως ανθρώπινων όντων! Η συνείδηση της μάζας πλέον δεν είναι ψευδής, αλλά αληθής. Η έκφραση της μάζας θετικά πρεσβεύει ακριβώς αυτό που οι\nΠολλοί πιστεύουν. Οι συγκεντρώσεις υπέρ της κυβέρνησης είναι η «ΑΛΗΘΗΣ ΣΥΝΕΙΔΗΣΗ» του λαού (σε αντίθεση με την «ψευδή», που εκφραζόνταν μέσω της εξέγερσης και της επανάστασης). Ίσως οδηγούμαστε πρώτη φορά στην παγκόσμια ιστορία σε αμεσοδημοκρατικά συστήματα διακυβέρνησης που θα καθορίζονται αποκλειστικά και μόνο από την «αληθή συνείδηση» των λαών και σε μοντέλα σταθερής οικο-νομίας συντήρησης (κι όχι αλόγιστης οικονομίας συνεχούς ανάπτυξης).\nΤο κίνημα της ενεργούς μη βίας ωστόσο δεν είναι καινούριο. Αντίθετα, πολλοί αγώνες δόθηκαν παγκοσμίως μέσω αυτού. Γκάντι, Μάρτιν Λούθερ Κίνγκ, Μαντέλα και πολλοί άλλοι, όλοι «προφήτες» ενός «ευγενικού» πανανθρώπινου αγώνα διεκδίκησης μέσω της μη-βίας, που ανάγουν των άνθρωπο σε μια σε μια ελεύθερη και συνειδητή οντότητα, διαφορετική από τη ζωική.\nΕίναι ίσως επιτακτικότερο από ποτέ το καθήκον του καθενός από εμάς να γίνει συνοδοιπόρος και συνιδρυτής αυτού του νέου κινήματος του Νέου Ανθρωπισμού και της ενεργούς μη-βίας. Έχουμε επιτακτική υποχρέωση να σηκωθούμε από τον καναπέ και να εκ-δηλώσουμε θετικά (σε αντίθεση με τον όρο «διαδηλώσουμε») με αιτήματα μόνο που ενώνουν και δεν διχάζουν. Έχουμε υποχρέωση, όχι να καταστρέφουμε αυτοκίνητα και να καίμε κάδους, αλλά να στηρίζουμε με την παρουσία μας, να γεμίζουμε τις πλατείες προς κάθε θετικό, συλλογικό, αισιόδοξο και δημιουργικό που συντελείται...\nΟ Ανθρωπισμός είναι η μόνη απάντηση για ένα δίκαιο μέλλον χωρίς τις διακρίσεις που παράγουν τα κόμματα, οι θρησκείες, οι φυλές. Αυτό είναι το καλύτερο μέλλον, το μέλλον της ενότητας, της χαράς και της αισιοδοξίας.\nΗ επιτυχία της ρητορικής της Ελληνικής Κυβέρνησης έγκειται σε αυτό ακριβώς, ότι μέχρι στιγμής καταφέρνει να εκφράσει αυτή την «αληθή συνείδηση» της ελληνικής και όχι μόνο κοινωνίας, των λαών με τρόπο διπλωματικό, «πολιτισμένο». Οι λαοί είναι αισιόδοξοι και περήφανοι, πιστεύουν στον εαυτό τους και στην δύναμή τους. Η Ελληνική Κυβέρνηση στην παρούσα φάση εκφράζει ακριβώς αυτή την υπερηφάνεια της εθνικής αλλά και ανθρώπινης αξιοπρέπειας των Ελλήνων.\nΣίγουρα, το δύσκολο θα είναι να την υλοποιήσει, όχι όμως ακατόρθωτο. Σίγουρα θα πρέπει να συγκρουστεί με έναν μηχανισμό βίας, ατομισμού και κέρδους που έχει τοποθετήσει γερά τα θεμέλιά του στον κόσμο μας. Ενός μηχανισμού όμως που παραβλέπει τον Άνθρωπο, που παραβλέπει τους Πολλούς. Ήδη οι «προθεσμίες» συμμόρφωσής μας τίθενται και πάλι πιο εκβιαστικά από ποτέ. Αξίζει όμως να αγωνιστούμε για αυτό το όνειρο «κι ας είναι η φωτιά του να μας κάψει»! Άλλωστε όπως είπε και ο Γκάντι: «Στην αρχή σε αγνοούν, μετά σε κοροϊδεύουν, μετά σε πολεμούν, μετά κερδίζεις»…\nΕάν οι λαοί παγκοσμίως αρχίσουν να εκφράζουν ανθρωπιστικά την «αληθή συνείδησή» τους συλλογικά, δημιουργικά και θετικά –και μόνο θετικά- χωρίς διχασμούς, χωρίς διακρίσεις, χωρίς πλεονεξία, χωρίς μισαλλοδοξία, χωρίς εμπάθεια, χωρίς βία, με μοναδικό γνώμονα τις ανάγκες των ανθρώπων, με σεβασμό στην διαφορετικότητα των λαών, ίσως οικοδομήσουμε έναν λίγο πιο «ανθρώπινο» κόσμο για τις επόμενες γενιές, για τα παιδιά μας.\nΣτις πλατείες ξανά, λοιπόν, για να προστατέψουμε την ανθρώπινη τιμή μας και την τιμή των ανθρώπων όλου του κόσμου…\nΤελευταία τροποποίηση στις 10 Φεβρουαρίου 2015


Λειβάδια Ανδρου: Φεγγαρόφωτα*\nΣήμερα το πρωί της Γονατοκκλησιάς (Πεντηκοστή, η επιφοίτηση του Αγίου Πνεύματος στους Αποστόλους που συνέβη την πεντηκοστή ημέρα από την Ανάσταση) Το βράδυ οι φωτιές του Άγιου Ιωάννη του Κλήδονα. Στη Θεοσκέπαστη θα χορέψουν παραδοσιακούς χορούς, στον Πλάτανο θα κάψουν τους Μάηδες. Αύριο... αύριο θα πάμε στην Αγία Τριάδα, ψηλά στο ομορφότερο βουνό του κόσμου, στον Γερακώνα. Σε λίγο θα φανεί το πιο μεγάλο φεγγάρι, ένα δίσκος μπακιρένιος ολοστρόγγυλος, πάνω από την Αντρο, πάνω από παντού, εκεί όπου βρίσκεται ο καθένας μας, με φίλους, μόνος, με συγγενείς. Το καλοκαίρι είναι γιορτή. Το καλοκαίρι είναι ευλογία. Τρεις μήνες bonus για ν' αντέξουμε τους υπόλοιπους εννιά. Ας βγούμε έξω, λοιπόν.\n*Λίγες οι νύχτες με φεγγάρι που μ' αρέσαν.\nBoul_boul 23 Ιουνίου 2013 - 8:30 μ.μ.\nΕμείς σήμερα θα κάψουμε κεφτέδες στη Φωφώ\nγαρουφαλιά 23 Ιουνίου 2013 - 8:59 μ.μ.\nΘα τρως κεφτέ και θα απολαμβάνεις το φεγγάρι Boul boul? Πολύ ωραία βραδιά και αύριο θα ανεβούμε με ζέστη στο βουνό, φυσικά πεζοπορία.


«Ένα» βράδυ στο Βρετανικό Μουσείο | VOGUE.GR\nΣτο επιβλητικό Queen Elizabeth II Great Court του Βρετανικού Μουσείου, την Τετάρτη 29 Ιανουαρίου, διακριτικά βραδινά μοβ φώτα έλουζαν τους περίπου 400 καλεσμένους, οι οποίοι αναζητούσαν τις θέσεις τους κάτω από τον τεράστιο θόλο της μεγαλύτερης σκεπαστής δημόσιας πλατείας στην Ευρώπη. Λίγο αργότερα, οι προβολείς φώτιζαν ρούχα σε απαλές παστέλ αποχρώσεις πάνω στην προσωρινή πασαρέλα, που φιλοξενούσε την πρώτη ελληνική επίδειξη μόδας στο παλαιότερο δημόσιο μουσείο του κόσμου.\n«Μετά από τέσσερα χρόνια που έδειχνα τις συλλογές μου στο Παρίσι, το Βρετανικό Μουσείο, ένα από τα σπουδαιότερα του κόσμου, μου έκανε την τιμή να φιλοξενήσει την επίδειξη Celia Kritharioti Couture S/S20», έλεγε λίγο αργότερα η Σίλια Κριθαριώτη στη Vogue Greece από τα παρασκήνια του show.\nΆνθρωποι της βιομηχανίας της μόδας και μέλη της ελληνικής κοινότητας του Λονδίνου, μεταξύ πολλών άλλων, παρακολούθησαν τη θηλυκή και με έμφαση στην έννοια του χειροποίητου συλλογή «Ένα». «Όσο η γη στροβιλίζεται και η ιστορία καταγράφει γεγονότα και αναμνήσεις, το παρόν, το παρελθόν και το μέλλον συναντιούνται. Η ιστορία είναι ένας κύκλος που μας περιλαμβάνει όλους και σε αυτόν πορευόμαστε μαζί. Δύο ημέρες πριν το Brexit, ήθελα μέσα από την επίδειξη να υπογραμμίσω αυτήν την πανανθρώπινη αλήθεια», ανέφερε η Ελληνίδα σχεδιάστρια, συνοψίζοντας τη φιλοσοφία γύρω από τη συλλογή και τη βραδινή εκδήλωση στο Βρετανικό Μουσείο.\nΗ ιδιοκτήτρια του αθηναϊκού οίκου μόδας Τσούχλου (έτος ιδρύσεως 1906) διακρίνεται για τη δουλειά της σε ρούχα για «όμορφες» στιγμές – νυφικά, αλλά και κατάλληλα για εμφανίσεις στο παγκόσμιο κόκκινο χαλί. Τον Ιανουάριο η Katy Perry επέλεξε μια μαύρη Celia Kritharioti δημιουργία με χαρακτηριστικά ροζ balloon μανίκια προκειμένου να παραστεί στον πρώτο «μεγάλο» γάμο της χρονιάς, της Dasha Zhukova και του Σταύρου Νιάρχου, στο Σεν Μόριτζ της Ελβετίας. Στο Βρετανικό Μουσείο, η Αμερικανίδα τραγουδίστρια Nicole Scherzinger, η τέως βασίλισσα Άννα Μαρία και η μικρή της κόρη Θεοδώρα, μεταξύ άλλων, περιεργάζονταν τα κεντήματα με πέτρες Swarovski, τα ντεβορέ υφάσματα και τις διαφάνειες μιας συλλογής που έμοιαζε να φέρνει νέο αέρα στο ιστορικό ατελιέ. Το πρώτο λουκ της βραδιάς ανέδειξε η Martha Hunt, ενώ στην πασαρέλα περπάτησε και η Emma Weymouth. Στο front row της βραδιάς αντάλλασαν απόψεις, μεταξύ άλλων, η Deputy Editor and Fashion Features Director της βρετανικής Vogue, Sarah Harris, η Αμερικανίδα στυλίστρια Elizabeth Saltzman, η Ελληνίδα fashion entrepreneur με έδρα το Λονδίνο Μαρία Καστάνη, αλλά και εκπρόσωποι εκδόσεων όπως το WWD και το Tatler.\n«Φέτος, περισσότερο από άλλες σεζόν, επέλεξα χρώμα: έντονο, τολμηρό, σε υφάσματα που ζωγραφίστηκαν στο χέρι. Οι δημιουργίες αυτές πορεύονται δίπλα στις ολοκέντητες, επίσης στο χέρι, καθώς και σε εκείνες με τους μεγάλους όγκους (φούστες, φιόγκοι, μανίκια). Έντονες αντιθέσεις και αρμονικές συμμετρίες συνθέτουν τη συλλογή, σαν ένας μικρός καθρέφτης της κοινωνίας και της φιλοσοφίας του Ηρακλείτου: η ενότητα προκύπτει μέσα από αντιθέσεις που αλληλοσυμπληρώνονται. Είναι μια συλλογή γεμάτη αισιοδοξία, δύναμη και χρώμα», συμπλήρωσε η Κριθαριώτη.\nH βραδιά στο μουσείο του Λονδίνου είχε και φιλανθρωπικό χαρακτήρα, παρουσιάζοντας το έργο του St Nicholas Charity Preparatory School, σχολείο που λειτουργεί σήμερα με 159 μαθητές στο Tema Newtown της Γκάνα, βασίζεται εξ ολοκλήρου σε ιδιωτική χρηματοδότηση και λειτουργεί σε ένα οικόπεδο-δωρεά του Maria Tsakos Foundation.\nΝωρίτερα την ίδια μέρα, το Ευρωπαϊκό Κοινοβούλιο στις Βρυξέλλες «αποχαιρετούσε» το Ηνωμένο Βασίλειο ύστερα από ψηφοφορία. Όμως, το ίδιο βράδυ στο Great Court το σύνθημα ήταν «Ένα».\nCELIA KRITHARIOTI DESIGNERS SS20 ΒΡΕΤΑΝΙΚΟ ΜΟΥΣΕΙΟ ΣΙΛΙΑ ΚΡΙΘΑΡΙΩΤΗ ΣΧΕΔΙΑΣΤΕΣ


Λογοθεραπεία Παιδιών, Εφήβων, Ίλιον | FREE KIDS\nΕΙΔΙΚΗ ΔΙΑΠΑΙΔΑΓΩΓΗΣΗ - ΔΥΣΛΕΞΙΑ\nΟΡΓΑΝΩΣΗ ΜΕΛΕΤΗΣ - ΜΑΘΗΣΙΑΚΕΣ ΔΥΣΚΟΛΙΕΣ\nTEST WISC - V - ΤΕΣΤ ΝΟΗΜΟΣΥΝΗΣ\nΤΕΣΤ ΑΘΗΝΑ - ΑΞΙΟΛΟΓΗΤΙΚΑ ΤΕΣΤ\nΛογοθεραπεία Παιδιών - Εφήβων\nΗ ανάπτυξη της γλώσσας είναι πολύ σημαντική για να επικοινωνήσει το παιδί τις σκέψεις και τις ανάγκες του και η καθυστέρηση της κατάκτησης των γλωσσικών οροσήμων επιφέρει σημαντικές δυσκολίες στη ζωή του παιδιού.\nΟ Λογοθεραπευτής είναι ο ειδικός που έχει εξειδικευμένες γνώσεις ώστε να βοηθήσει το παιδί όταν παρουσιάζει δυσκολίες στην επικοινωνία, στη σίτιση, στη φωνή, στην ομιλία και στον λόγο.\nΔιαταραχές πρόληψης τροφής & σίτισης\nΟρθοδοντικά Προβλήματα Γνάθων\nΠαιδική Ωτίτιδα & Αποκατάσταση Ευσταχιανής Σάλπιγγας\nΝοητική Υστέρηση Σύνδρομα\nΤραυλισμός,Ταχυλαλία & Διαταραχές Ροής\nΕλειμματική Προσοχή - Υπερκινητικότητα (ΔΕΠΥ)\nΜαθησιακές Δυσκολίες (Δυσλεξία, Δυσγραφία, Δυσαριθμησία, Δυσορθογραφία)\nΠΟΤΕ ΝΑ ΑΠΕΥΘΥΝΘΩ ΣΕ ΕΙΔΙΚΟ\nΗ ανάπτυξη της γλώσσας είναι πολύ σημαντική για να επικοινωνήσει το παιδί τις σκέψεις και τις ανάγκες του και η καθυστέρηση της κατάκτησης των γλωσσικών οροσήμων επιφέρει σημαντικές δυσκολίες στη ζωή του παιδιού. Κάθε παιδί φυσικά έχει τους δικούς του ρυθμούς ανάπτυξης, ωστόσο υπάρχουν κάποιοι βασικοί σταθμοί της γλωσσικής εξέλιξης που θα πρέπει να κατακτηθούν σε ορισμένες ηλικίες. Αν το παιδί σας δεν ανταποκρίνεται στις παραπάνω αναπτυξιακές ακολουθίες, θα ήταν σκόπιμο να ζητήσετε τη βοήθεια ενός ειδικού.\nΣε περίπτωση που κάποιο παιδί έχει διάγνωση νευρολογικής διαταραχής, συνδρόμου, αναπτυξιακής διαταραχής, προβλήματα ακοής ή σχιστία.\nΜέχρι τον 3ο έτος δεν έχει αναπτύξει προφορικό λόγο, προτιμά να δείχνει το αντικείμενο που επιθυμεί, παρά να εκφράζεται λεκτικά.\nΜέχρι το 4ο έτος η ομιλία του δεν γίνεται κατανοητή από το περιβάλλον του, η άρθρωση του δεν έχει ακρίβεια και ορισμένες φόρες ακούγεται σαν να κόβει τις λέξεις.\nΔεν κατανοεί πάντα αυτό που του λέτε, δεν αντιδρά κατάλληλα στις οδηγίες που του δίνετε.\nΔεν έχει λεξιλόγιο το ίδιο πλούσιο με άλλα παιδιά της ηλικίας του. Παρότι είναι σε ηλικία που πηγαίνει σε νηπιαγωγείο κάνει φράσεις μόνο με δύο - τρεις λέξεις χωρίς να χρησιμοποιεί άρθρα, προθέσεις ή άλλα γραμματικά στοιχεία, κάνει συντακτικά λάθη.\nΔε δείχνει σημεία επικοινωνίας με το περιβάλλον. Δεν αντιδρά σε ήχους, δεν εκτελεί προφορικές εντολές, δεν έχει βλεμματική επαφή, δεν αντιδρά στο όνομά του, παρουσιάζει επαναλαμβανόμενες μονότονες κινήσεις με το σώμα του.\nΔυσκολεύεται να μάθει πράγματα καθημερινής ρουτίνας ακόμα και μετά από πολλές προσπάθειες.\nΗ ομιλία του αρκετές φορές είναι άσχετη με τη συζήτηση ή με τις ερωτήσεις που του κάνετε.\nΔυσκολεύεται να ξεκινήσει να μιλά, κολλάει στον πρώτο ήχο της λέξης ή επαναλαμβάνει πολλές φορές την πρώτη συλλαβή.\nΔυσκολεύεται ή αδυνατεί να περιγράψει μια κατάσταση, ένα γεγονός ή να αφηγηθεί μια ιστορία.\nΣε περίπτωση που αντικαθιστά ήχους με άλλους ήχους (π.χ. λέει /β/ αντι για /δ/)\nΠαρουσιάζει σημαντικές δυσκολίες σε σχολικό πλαίσιο δηλαδή δυσκολεύεται στην ανάγνωση και στη γραφή. Σε περίπτωση όπου αντιληφθείτε λάθη στην άρθρωση του παιδιού, δηλαδή δυσκολίες στην παραγωγή κάποιων ήχων (φωνημάτων) της γλώσσας (π.χ. το παιδί δεν παράγει τον ήχο /ρ/, /σ/, /ξ/, /ψ/).\nΣε οποιαδήποτε άλλη περίπτωση νιώθετε ανησυχία για τη γλωσσική ανάπτυξη του παιδιού σας.\nΣε περίπτωση που εκδηλώνει «μπλοκαρίσματα» ή επαναλήψεις στην ροή της ομιλίας του (π.χ. μμμ-μπάλα ή μπα-μπαλα)\nΚέντρο Ειδικής Αγωγής FREE KIDS\nΜανάκη Αν. 6 & Αιάκου 13122 Ίλιον\nμε όλα τα ταμεία.\n2022 © Κέντρο Ειδικής Αγωγής FREE KIDS - all rights reserved. | Powered by Vrisko.gr


11 Μαρ 2021 18:24\nΤο κυριότερο πρόβλημα το δημιουργούν τα ΕΠΑΛ, των οποίων οι απόφοιτοι δεν έχουν παρακολουθήσει την κατάλληλη ύλη για ακαδημαϊκές σπουδές. Εκεί πρέπει το υπουργείο να παρέμβει και να καθιερώσει υποχρεωτική φοίτηση στο Γενικό Λύκειο. Μπούρδες!!!!!!!!!\n19 Φεβ 2021 21:55\nΠρώτα διπλασιασμός των θέσεων, τώρα εξαίρεση απο τη βάση εισαγωγής. Κάτι βρωμάει πάρα πολύ. Κατάφορη αδικία. Όλοι οι υποψήφιοι θα έπρεπε να αγωνίζονται επί ίσοις όροις. Αν το κράτος θέλει να βοηθήσει να το κάνει πριν φτάσουν στην αίθουσα εξέτασης. Είναι σαν να τρέχουμε αγώνα δρόμου στο στίβο και μερικοί ξεκινάνε 20μ πιο μπροστά απο τους άλλους. Άδικο.\n19 Φεβ 2021 21:52\nΘα μας τρελάνετε!; ΦΤΑΝΕΙ πιά με τα παραθυράκια και τις διευκολύνσεις σε ειδικές ομάδες. Οι υπόλοιποι μαθητές δεν είναι παιδιά ενός κατώτερου Θεού επειδή δεν είναι Μουσουλμάνοι ή του εξωτερικού ή δεν ξέρω γω που. Είναι και αυτοί παιδιά, πολλά αγωνίζονται, με τις οικογένειές τους, με δυσκολίες, για να περάσουν. Γιατί το να είσαι Μουσουλμάνος σου δίνει ειδική μεταχείριση; Γιατί όχι το να είσαι φτωχός; Γιατί όχι το να ζεις με ένα γονιό; Ένα σωρό οικογένειες και παιδιά δίνουν την προσωπική τους μάχη, αλλά δεν έχουν την "ετικέτα" της ειδικής κατηγορίας. Πως γίνεται να είναι συνταγματικό αυτό; Είμαστε ίσοι όλοι οι Έλληνες ή μερικοί είναι πιό ίσοι απο τους άλλους; Πρέπει κάποτε να καταπέσει στο ΣτΕ αυτή η αδικία.\nΑναβάθμιση ποιότητας σχολείου\n18 Φεβ 2021 17:15\nΔε μιλούν οι μαθητές ελληνικά στα Δωδεκάνησα και τις Κυκλάδες;...\nΣτη Θράκη παιδιά από οικογένειες της μειονότητας λόγω γλωσσικής ιδιαιτερότητας εκ των πραγμάτων δεν μπορούν να κριθούν αντικειμενικά σε σχέση με τον γενικο μαθητικό πληθυσμό στις εξετάσεις. Είναι ένα ελάχιστο ποσοστό (400-500 απόφοιτοι κάθε χρόνο) που θεσπίστηκε ώστε να ενταχθεί η νέα γενιά στην ελληνική κοινωνία. Μπορεί το 2040 χρόνια να μη χρειάζεται, αλλά μέχρι σήμερα είναι απολύτως αναγκαίο.\nΟι διαφοροποιήσεις σε απομακρυσμένες περιοχές (χωριά και νησιά) σε σχέση με τα μεγάλα αστικά κέντρα είναι υπαρκτές και ξεκινούν ήδη από το Γυμνάσιο.\nΔεν χρειάζεται όμως να καθιερωθεί ειδικός τρόπος εξέτασης εκεί, αλλά πρέπει να αναβαθμιστεί η ποιότητα των Σχολείων και να διοριστεί άμεσα νέο μόνιμο εκπαιδευτικό προσωπικό.\n@ Δείτε λιγο τα νησιά\n18 Φεβ 2021 14:59\nΓιατί να μην εισάγονται με το ίδιο καθεστώς κ οι μαθητές απο το Καστελόριζο κ τα νησιά των Δωδεκανήσων κ τα Μικρονησια των Κυκλάδων που δεν έχουν τις ίδιες ευκαιρίες με τα παιδιά της Αθήνας και της Θεσσαλονίκης;\nΌταν δεν ξέρω δεν απαντώ\n18 Φεβ 2021 17:13\nΟι Έλληνες μουσουλμάνοι μαθητές της Θράκης, από τους οποίους έχω τις καλύτερες εντυπώσεις για τον χαρακτήρα και τις αρχές τους, είναι γνωστό για όσους έχουμε διδάξει εκεί ότι δεν αντιμετωπίζουν όλοι τα ίδια προβλήματα. Υπάρχουν οι μαθητές των πόλεων που δεν διαφέρουν σχεδόν καθόλου από τους χριστιανούς σε ο, τι αφορά το γνωστικό και γλωσσικό επίπεδο. Υπάρχουν όμως και τα παιδιά που ζουν στα ορεινά χωριά και δεν έχουν την ίδια πρόσβαση στη γνώση και την κατάκτηση της γλώσσας. Και οι μαθητές που κατοικούν στα πεδινά βρίσκονται κάπου ενδιάμεσα. Αρα, δεν μπορούμε να τους εξισωσουμε στις εξετάσεις με τους χριστιανούς. Μόνο στην περίπτωση που δημιουργήσουμε ίσες ευκαιρίες για την εμπέδωση της ελληνικής και για άνοδο του γνωστικου επιπέδου τους. Στις πόλεις της Θράκης για πολλά χρόνια παρέχονταν αφιλοκερδώς πρόσθετα μαθήματα εκτός σχολείου και εφαρμόστηκε και το πρόγραμμα εκπαίδευσης μουσουλμανόπαιδων. Προφανώς όμως αυτές οι προσπάθειες δεν ενισχύθηκαν επισήμως, όπως θα έπρεπε. Αυτές τις ευκαιρίες το επίσημο ελληνικό κράτος τις πετούσε για δεκαετίες, αφήνοντας αυτούς τους ανθρώπους έρμαιο στη βούληση των "γειτόνων". Η εξίσωση της βάσης θα στείλει αυτά τα παιδιά (που συντριπτικά έχουν ελληνική συνείδηση) στην αγκαλιά των καλών "γειτόνων" μας, ανοίγοντας τις πόρτες των δικών τους πανεπιστημίων και προσδοκώντας να δημιουργήσουν μια πέμπτη φάλαγγα στη Θράκη. Και εμείς μάλλον θα τους αφήσουμε, όπως το κάναμε για πολλές πολλές δεκαετίες.\n18 Φεβ 2021 16:30\nΣυμφωνω με ορισμενους οτι πρεπει και αυτα τα παιδια να εχουν μια ευκαιρια στην δημοσια εκπαιδευση.Απο την αλλη σαν γονιος διαφωνω καθως υπαρχουν πολλες περιοχες στην Ελλαδα που βρισκονται σε μειονεκτικη θεση ,ομως δεν υπαρχει καμια μεριμνα για αυτες.Επιπλεον γιατι οι μουσουλμανοπαιδες να εχουν παραθυρακι και καλυτερη μεταχειρηση απο τα παιδια μας?Τελος γιατι οι μουσουλμανοπαιδες να εχουν δικαιωμα στην δωρεαν παιδεια ενω τα δικα μας παιδια οχι?Προς ενημερωση οσων δεν γνωριζουν οι γονεις μαθητων λυκειου αναγκαζονται να πληρωνουν σημαντικα χρηματικα ποσα σε φροντηστηρια,καθως το σχολειο δεν μπορει να παρεχει τα απαραιτητα εφοδια για τις πανελληνιες!\nΔείτε λιγο τα νησιά\nΓιατί να μην εισάγονται με το ίδιο καθεστώς κ οι μαθητές απο το Καστελόριζο κ τα νησιά των Δωδεκανήσων κ τα Μικρονησια των Κυκλάδων που δεν έχουν τις ίδιες ευκαιρίες με τα παιδιά της Αθήνας και της Θεσσαλονίκης;;;\n18 Φεβ 2021 14:29\n...προκαλεί απέραντη θλίψη να ΜΗ γίνεται ανιληπτό το αυτονόητο, δηλαδή πόσο χρήσιμη είναι η εγγραφή αυτών των μουσουλμανοπαίδων στα δημόσια πανεπιστήμια της χώρας και η εκ μέρους τους ουσιαστική μόρφωση για απόκτηση παιδείας και αναίρεση της τραγικής κοινωνικής περιθωριοποίησης τους\nΣυμμετοχή και διάκριση σε επιστημονικούς διαγωνισμούς\n18 Φεβ 2021 13:42\nΤα παιδιά που συμμετέχουν σε Μαθηματική Ολυμπιάδα ή άλλους αντίστοιχους διαγωνισμούς θα έπρεπε να έχουν ελεύθερο δικαίωμα εγγραφής στις Σχολές Θετικών Επιστημών.\nΌπως γίνεται με τους αθλητές, έτσι πρέπει να ενθαρρυνθεί και η προσπάθεια αυτών των παιδιών.\nΤο κυριότερο πρόβλημα το δημιουργούν τα ΕΠΑΛ, των οποίων οι απόφοιτοι δεν έχουν παρακολουθήσει την κατάλληλη ύλη για ακαδημαϊκές σπουδές. Εκεί πρέπει το υπουργείο να παρέμβει και να καθιερώσει υποχρεωτική φοίτηση στο Γενικό Λύκειο.\nΣύστημα εισαγωγής Ελλήνων του εξωτερικού\n18 Φεβ 2021 13:39\nΟι Έλληνες του εξωτερικού προκειμένου να κατοχυρώσουν το δικαίωμα συμμετοχής στις Πανελλαδικές Εξετάσεις και την εισαγωγή τους στα ΑΕΙ θα πρέπει να πληρούν τις προϋποθέσεις εκείνες που τους κατατάσσουν σε μία από πέντε ειδικές κατηγορίες.\nΟι υποψήφιοι των ειδικών κατηγοριών 1 και 2 για την εισαγωγή τους στην τριτοβάθμια εκπαίδευση, εξετάζονται στα μαθήματα μιας εκ των τριών Ομάδων Προσανατολισμού, ενώ οι υποψήφιοι των ειδικών κατηγοριών 3, 4 και 5 εξετάζονται μόνο στο μάθημα της Νεοελληνικής Γλώσσας.\nΠουθενά στη νομοθεσία δεν αναφέρεται για ελάχιστη βάση εισαγωγής σε αυτές τις κατηγορίες - όμως και πάλι, μιλάμε για ελάχιστους υποψηφίους που δεν αλλοιώνουν σημαντικά τον φοιτητικό πληθυσμό.\nακούστε τη Θράκη\n18 Φεβ 2021 12:32\nΌσοι δεν είστε από τη Θράκη δεν μπορείτε να κατανοήσετε το πόσο σημαντικό είναι τα παιδιά αυτά να σπουδάζουν σε ελληνικά Πανεπιστήμια και όχι στην Τουρκία,όπου η ανθελληνική προπαγάνδα καλά κρατεί.Μετά το πέρας των σπουδών τους είναι ολοφάνερη η διαφορά τους ως προς τη χρήση της ελληνικής γλώσσας και ως προς τον τρόπο σκέψης.Η ελληνική παιδεία και οι συναναστροφές τους μέσα σε ένα ευρύτερο πλέον περιβάλλον μεταλλάσσουν στην κυριολεξία αυτούς τους νέους.Γι αυτό λοιπόν μην κραυγάζετε για την εισαγωγή 500 μουσουλμάνων μαθητών με ποσόστωση.Μην είστε στενόμυαλοι.Πόσοι χριστιανιοί φοιτητές σπουδάζουν στη Βουλγαρία ιατρική?Πόσα μόρια νομίζετε βγάλανε αυτά τα παιδιά?\n18 Φεβ 2021 10:19\nΗ κατηγορία 3 (Ελληνες απόφοιτοι ξένου σχολείου εξωτερικού που ακολουθεί πρόγραμμα σπουδών χώρας - μέλους της ΕΕ) είχε ουτως ή άλλως ΠΑΝΤΑ τη βάση για εισαγωγή στην ανώτατη εκπαίδευση.\n18 Φεβ 2021 09:11\nΟι μαθητές των ελληνικών σχολείων του εξωτερικού πάντα είχαν και συναχίζουν να έχουν ελάχιστη βάση.\n18 Φεβ 2021 08:14\nΤο ότι ο εκπαιδευτικός του 2021 δεν μπορεί να καταλάβει τι νόημα έχει η ειδική κατηγορία στο εκπαιδευτικό μας σύστημα με ξεπερνάει!!! Μήπως να αλλάξετε επάγγελμα;\n18 Φεβ 2021 06:38\nΚαι οι μουσουλμανόπαιδες της Θράκης Ελληνόπουλα είναι! Αλλά μάλλον δεν είστε από τη Θράκη....Αν ήσασταν, θα γνωρίζατε ότι τα παιδιά στα Πομακοχώρια δεν έχουν την επιλογή του δημόσιου σχολείου (μιλάμε για πρωτοβάθμια) παρά μόνο του μειονοτικού όπου η τουρκική διδάσκεται σαν πρώτη γλώσσα. Όσοι γονείς επιθυμούν να στείλουν τα παιδιά τους σε δημόσιο σχολείο πρέπει να τα στείλουν με ταξί στην πόλη της Ξάνθης. Μιλάμε για Ελληνόπουλα που απλά δεν είναι χριστιανοί στο θρήσκευμα. Αισθάνονται Ελληνόπουλα? Δεν γνωρίζω! Πάντως δεν ξέρω πώς ενσωματώνεις ανθρώπους που μέχρι τις αρχές της δεκαετίας του 90 για να μετακινηθούν από τα χωριά τους περνούσαν από έλεγχο στρατιωτικό με μπάρα....Όμως η Ελλάδα δεσμεύεται από τη συνθήκη της Λωζάνης..\n18 Φεβ 2021 01:03\nΠαραθυράκια....εξαιρέσεις....ειδικές περιπτώσεις....και άλλες παγαποντιές.....για να καλλιεργήσουμε.....το αίσθημα δικαίου και ισότητας....!!!\nΕΝΑΣ ΝΟΜΟΣ ΓΙΑ ΟΛΟΥΣ....ΜΠΟΡΕΙΤΕ ΝΑ ΤΟ ΚΆΝΕΤΕ.....ΚΑΛΩΣ....ΔΙΑΦΟΡΕΤΙΚΆ ΑΦΉΣΤΕ ΤΣ ΠΡΑΓΜΑΤΑ ΣΤΗ ΣΗΨΗ ΠΟΥ ΒΡΊΣΚΟΝΤΑΙ....!!!\nΕιδικό καθεστώς για μειονότητα Θράκης\n17 Φεβ 2021 23:56\nΠρόβλημα δεν πρόκειται να δημιουργηθεί με το να εισάγονται κάθε χρόνο 500 παιδιά από αυτές τις οικογένειες.\nΜιλάμε για λιγότερους από 120.000 ανθρώπους στον γενικό πληθυσμό οι οποίοι αντιμετωπίζουν σοβαρά οικονομικά προβλήματα λόγω κοινωνικής περιθωριοποίησης -και λόγω γλωσσικής επάρκειας- γι'αυτό και έχουν ειδικό καθεστώς εισαγωγής στα ΑΕΙ. Σωστό αυτό το σκέλος της απόφασης - ισότητα δε σημαίνει ισοπεδωτική οριζόντια μεταχείριση που αποκλείει νέους ανθρώπους από την εκπαίδευση.\nΑπό την άλλη, για τα παιδιά *Ελλήνων υπαλλήλων στο εξωτερικό* δεν υπάρχει κανένας ακαδημαϊκός λόγος εξαίρεσης από μια γενική βάση εισαγωγής σε *ελληνικά* ΑΕΙ που τεκμηριωμένα θα είναι περίπου στο 8 ή 9 στα 20. Για αυτή την κατηγορία δεν τίθεται θέμα γλώσσας ή μειονεκτικής κοινωνικής θέσης.\n17 Φεβ 2021 22:26\nΠΑΝΤΑ ΥΠΗΡΧΕ ΕΙΔΙΚΟ ΚΑΘΕΣΤΩΣ. ΕΣΤΩ ΚΑΙ ΕΝΑ ΚΟΡΙΤΣΙ ΝΑ ΚΑΤΑΦΕΡΕΙ ΝΑ ΠΕΡΑΣΕΙ ΕΙΝΑΙ ΚΕΡΔΟΣ . ΠΡΕΠΕΙ ΝΑ ΤΟΥΣ ΔΟΘΕΙ Η ΕΥΚΑΙΡΙΑ ΑΥΤΑ ΤΑ ΠΑΙΔΙΑ ΜΕΓΑΛΩΝΟΥΝ ΣΕ ΠΕΡΙΒΑΛΟΝ ΠΟΥ Η ΕΛΛΗΝΙΚΗ ΕΙΝΑΙ Η ΔΕΥΤΕΡΗ ΓΛΩΣΣΑ ΤΟΥΣ ΑΡΑ ΔΕΝ ΕΧΟΥΝ ΙΣΕΣ ΕΥΚΑΙΡΙΕΣ. ΒΕΒΑΙΑ ΓΙΑ ΚΑΝΕΝΑΝ ΔΕΝ ΕΠΡΕΠΕ ΝΑ ΥΠΑΡΧΕΙ Η ΒΑΣΗ. ΟΛΑ ΞΕΚΑΘΑΡΙΖΟΝΤΑΙ ΚΑΤΑ ΤΗ ΦΟΙΤΗΣΗ ΣΤΟ ΠΑΝΕΠΗΣΤΗΜΙΟ ΚΑΙ ΟΠΟΙΟΣ ΑΝΤΕΞΕΙ.\n17 Φεβ 2021 22:17\nως μέλος αυτής της μειονότητας, μπορώ να πω ότι είναι ένα μέτρο με πολιτικό στρατηγικό χαρακτήρα, παρόλο αυτά ένα μεγάλο ποσοστό επιλέγει τα πανεπιστήμια της Τουρκίας λόγω ανεπάρκειας της πολιτείας να "κερδίσει" τον κόσμο αυτό ..\n17 Φεβ 2021 22:09\nΑριστεία και εδώ κ. Κεραμέως; Ντροπή, αυτό είναι ρατσισμός..\nΜπράβο Νίκη. Πούλα σανό για αριστεία. Πούλα σανό ότι δεν θα περνάνε με λευκές κόλλες. Και τώρα άρχισε να ανοίγεις τα παραθυράκια. Όποιος είναι μουσουλμάνος δεν υπόκειται στους νόμους του ελληνικού κράτους; Αυτό είναι ρατσισμός! Υπάρχει δικαιοσύνη; Υπάρχει τίποτα στη χώρα των αρίστων;;;;\n17 Φεβ 2021 21:53\nΤου ς μουσουλμανοπαιδες της Θράκης δεν μπορεί να μην τους εξαιρέσει μιας και δεσμεύεται με τη Συνθήκη της Λωζάνης και συγκεκριμένα με το άρθρο 45, του Ιούλιου του 1923.\nΓια αυτό και η εξαίρεση ισχύει ΜΟΝΟ για τους μουσουλμανόπαιδες της Θράκης και όχι των νήσων του Αιγαίου ή της Αττικής.\n17 Φεβ 2021 21:15\nΔεν έχω άποψη στο θέμα των Μουσουλμάνων αλλά όσον αφορά τα σχολεία των ομογενών η βάση του 10 είναι αστεία. Η μόνη εκπαίδευση που έχουν αυτά τα παιδιά είναι μέσω πανάκριβων διαδικτυακών φροντιστηρίων και μόνο αφού τα σχολεία υπολειτουργούν, καμία ρατσιστική συμπεριφορά. Επιτέλους μια αντικειμενική απόφαση.\n17 Φεβ 2021 20:43\nΜα καλά η βάση εισαγωγής (ΕΒΕ) υποτίθεται ότι είναι μια ρύθμιση αξιολόγησης της ποιότητας των υποψηφίων, πως μπορεί να υπάρχουν εξαιρέσεις?\nΓιατί να ενοχλεί ο υποψήφιος γενικής κατηγορίας όταν περνάει με βαθμό κάτω από την βάση και όχι όταν το ίδιο κάνει ένα υποψήφιος «ειδικής» κατηγορίας?\nΕντελώς αντισυνταγματική ρύθμιση, πόρτα για να πέσει η «βάση» στα δικαστήρια!!\n17 Φεβ 2021 20:41\nΚυρία κεραμεως ενισχύετε τις κοινωνικές ανισότητες ενα παιδάκι ελληνόπουλο θα διαβάζει και δεν θα περναει με 10 χιλ μορια ενω ενα παιδάκι απο την Θράκη η το εξωτερικό δεν θα διαβάζει και θα περνάει με 5 χιλ μορια και λιγοτερο ! Ρατσίστρια που μεχρι ουτε αυτο δεν κανεις σωστα\n17 Φεβ 2021 20:24\nΟι νόμοι πρέπει να ισχύουν για όλους τους πολίτες!\nΌχι παραθυράκια και ειδική μεταχείριση για μεμονωμένες ομάδες!\nΣταματήστε τα παιχνίδια και φερθείτε με ήθος!\n17 Φεβ 2021 20:09\nΠάντοτε είχαν ποσόστωση. Δεν ξέρω πόσοι από αυτούς τους μαθητές αξιοποιούν το προνόμιο που τους παρέχει η πολιτεία όλα αυτά τα χρόνια. Οι μειονότητες πρέπει να προστατεύονται, αλλά δεν νομίζω να προσφέρει κάτι η διευκολυντική είσοδός τους στα πανεπιστήμια.\n17 Φεβ 2021 19:51\n@Άκης, καλά τα τελευταία χρόνια υπαρχαν βάσεις Νηπιαγωγών και δασκάλων με 10000-11000 μόρια και δεν περνούσαν και πήγαιναν σε γειτονική χώρα; Δηλαδή με τι βαθμούς;;;;\nΔεν κρατάτε ούτε τα προσχήματα.\nΜετά τα επαγγελματικα δικαιώματα στα κολλέγια, τα οποία στερείτε από Ελληνικά Δημόσια Πανεπιστήμια συνεχίζεται τις διακρίσεις!\nΓονιός μαθητή γ λυκείου\n17 Φεβ 2021 18:42\nΈτσι ας πληρώνουμε εμείς τα φροντιστήρια γιατί η δημόσια εκπαίδευση δεν παρέχει ούτε τα βασικά και άλλα παιδιά ας μπαίνουν με ελάφρυνσεις.Ωραιο σύστημα!Δικαιοσύνη μηδέν!Τα παραθυρακια κάποτε πρέπει να σταματήσουν!Στα ξένα είναι Έλληνας και στην Ελλάδα ξένος!


Anita's Cafe, Saint Paul - Κριτικές εστιατορίων - TripAdvisor\nAnita's Cafe, Saint Paul\nΝο 231 από 733 Εστιατόρια - Saint Paul\nΘαυμάσιο και λογική\nΥπάρχει πάντα κάτι διαφορετικό και πάντα αποτελείται από τον σεφ Jeffs ιδιαίτερη πινελιά. Μπορείτε να υπολογίζετε σε ό,τι είναι δυνατόν για να είναι καθαρό και καλά προετοιμασμένοι. Κατά καιρούς Jeff θα ζώνη μια μελωδία ή δύο. Έχω πάει εκεί όσο το δυνατόν συχνότερα.\nΤέλειο γεύμα κατά τη διάρκεια σύμβασης\nΣτην πόλη το ορόσημο της πόλης, αυτός ο καφέ ήταν πολύ κοντά με τα πόδια (ακόμα και όταν βρέχει) από το St Paul ποταμός όπου παρευρέθηκα σε μια σύμβαση. Πρόκειται για ένα lounge όπου μπορείτε να παραγγείλετε σε μια γραμμή, όχι ένα καθιστό εστιατόριο, ωστόσο,...υπάρχουν πολλά τραπέζια για να απολαύσετε το γεύμα σας. Εκεί, μπορείτε να απολαύσετε ένα ζεστό γεύμα, που υποθέτω ότι αλλάζει καθημερινά και κρύα σάντουιτς, κλπ. παρήγγειλα ένα μισό σάντουιτς και αυτό ήταν αρκετό για μένα. Υλικά ήταν πολύ καθαρό, οι τιμές ήταν πολύ λογικές και χρόνος αναμονής ήταν πολύ λιτό σε αντίθεση με τις εξαιρετικά μεγάλες γραμμές που ήταν παρόντες στο καφέ στο κέντρο του ποταμού. Στην πραγματικότητα έχω ήδη εδώ και μερικές φορές κατά τη διάρκεια της ετήσιας συνέλευσης μου και θα επιστρέψω οπωσδήποτε καθώς είναι εξαιρετικά βολικό και το φαγητό είναι πολύ καλό.Περισσότερα\nΛάβετε γρήγορα απαντήσεις από το προσωπικό του Anita's Cafe και από προηγούμενους επισκέπτες.\nΔιεύθυνση: 75 5th St W Ste 101, Saint Paul, MN 55102-1415\nΑριθμός τηλεφώνου: +1 651-292-4160


Καβύλη - Evros | Terrabook\nΗ Καβύλη είναι μεγάλος οικισμός έξω από τη Νέα Βύσσα στον Έβρο. Πρόκειται για προσφυγικό συνοικισμό με τους κατοίκους της να έρχονται από τα χωριά Ντεμιρντές (Σιδηρόπετρα) και Αμπαλάρ (Ζαλουφόπουλο) της Ανατολικής Θράκης. Η παλιά ονομασία του χωριού ήταν Εμιρλί και κατοικούνταν μόνο από Τούρκους. Η Καβύλη αποτελούσε την έδρα του εμίρη και διέθετε τζαμί, καθώς και στρατόπεδο, στο οποίο βρισκόταν σύνταγμα ιππικού του τουρκικού στρατού. Πιθανολογείται ότι ονομάστηκε έτσι από τον οθωμανικό βαθμό του εμίρη. Άλλες εκδοχές φέρουν ως πηγή της ονομασίας του χωριού, τουρκικές λέξεις όπως ουμιρλί (= διαταγή) ή εμίρ (= μακροζωία).\nΣήμερα οι κάτοικοι της Καβύλης ασχολούνται κυρίως με τη γεωργία, αλλά και με την κτηνοτροφία. Στο χωριό υπάρχει στρατόπεδο και αρκετά φυλάκια του ελληνικού στρατού.\nΑξιόλογη δραστηριότητα παρουσιάζουν οι πολιτιστικοί φορείς της Καβύλης, που δραστηριοποιούνται σε διάφορες εκδηλώσεις: λειτουργία δανειστικής βιβλιοθήκης, τράπεζα αίματος και άλλα. Κορυφαία εκδήλωση στην Καβύλη είναι η «Βραδιά του Οπλίτη», που γίνεται κάθε Αύγουστο με συνεργασία των στρατιωτικών και τοπικών αρχών.


Μάρκος Σεφερλής: Τα κλάματα και οι δύσκολες ώρες! – Σε ψυχολογική κατάρρευση το ζευγάρι! « Aitoloakarnania 247\nΜάρκος Σεφερλής: Τα κλάματα και οι δύσκολες ώρες! – Σε ψυχολογική κατάρρευση το ζευγάρι!\nΚατηγορία Lifestyle στις 11:40 π.μ. | Δευτέρα, 1 Απριλίου 2019\nΠολύ δύσκολες ώρες περνάει ο Μάρκος Σεφερλής! Ο αγαπημένος ηθοποιός το παλεύει αλλά… δεν του βγαίνει!\nΟ Μάρκος, είναι πάντα στο πλευρό της Έλενας και στηρίζει όπως και όσο μπορεί! Άλλωστε, ήταν και πρώτος καλεσμένος της εκπομπής της, Μεσημεριάτικα, στο κανάλι! Η εκπομπή έκανε πρεμιέρα την Τρίτη και τα χαμηλά νούμερα της εκπομπής είναι τόσο… ανησυχητικά, που μέχρι και ο Ιβάν Σαββίδης έχει πέσει από πάνω της προκειμένου να την βοηθήσει!


Τρόμος για Καίτη Γαρμπή-Διονύση Σχοινά: Τους απείλησαν πως θα τους σκοτώσουν - Πώς έγινε η ληστεία | Newsbomb Cyprus\nΑνανεώθηκε26 Ιανουαρίου 2020 18:22\nΤον τρόμο έζησαν η Καίτη Γαρμπή και ο Διονύσης Σχοινάς μέσα στο ίδιο τους το σπίτι στη Νέα Ερυθραία, τις πρώτες πρωινές ώρες του Σαββάτου.\nH γνωστή τραγουδίστρια, μετά την αναχώρησή της από το νυχτερινό κέντρο όπου εμφανίζεται επέστρεψε στο σπίτι της. Αφου πάρκαρε το αυτοκίνητό της στο ιδιωτικό τους πάρκινγκ τέσσερις κουκουλοφόροι με την απειλή όπλου την ανάγκασαν να τους βάλει μέσα στο σπίτι όπου βρισκόταν ο σύζυγός της Διονύσης Σχοινάς.\nΣύμφωνα με τις πληροφορίες της αστυνομικής συντάκτριας του CNN Greece, Μίνας Καραμήτρου, οι τέσσερις δράστες, που κρατούσαν όπλα και φορούσαν κουκούλες.\nΟι δράστες ακινητοποίησαν την ίδια και και τον γνωστό τραγουδιστή και τους έδεσαν, ενώ τους ρωτούσαν επιτακτικά πού έχουν τα χρήματα. Μάλιστα, σύμφωνα πάντα με όσα φέρεται να υποστήριξε ο Διονύσης Σχοινάς οι ληστές τον απείλησαν ότι θα του «φυτέψουν μία σφαίρα» αν δεν τους δώσει τα χρήματα.\nΈτσι, ο τραγουδιστής αποκάλυψε που έχει το χρηματοκιβώτιο, με τους δράστες να εξαφανίζονται μόλις το πήραν στα χέρια τους παίρνοντας\nΤο σπίτι των θυμάτων είναι σε ένα σχετικά απομονωμένο σημείο, κάτι που βοήθησε τους δράστες στη ληστρική τους επίθεση.\nΚοροναϊός: Και πέμπτος νεκρός στην Ιταλία!


Γκρέμισαν το σπίτι του Καζαντζάκη και έφτιαξαν πάρκινγκ; – Φούιτ.gr\nΔήμος Άργους Ορεστικού: Σταδιακά θα επανέλθει η υδροδότηση (φωτο)\nΓιάννης Κορεντσίδης: “Άδικη μετάβαση” (βίντεο)\nΤα Λύκεια της Καστοριάς επιστρέφουν στην Ομόνοια;\nΓκρέμισαν το σπίτι του Καζαντζάκη και έφτιαξαν πάρκινγκ;\nστα Ελλάδα 1 Ιανουαρίου 2018 19:48\nΕδώ και λίγες μέρες, (26/12/2017) αναπαράγεται η είδηση πως «Γκρέμισαν το σπίτι του Καζαντζάκη και στη θέση του έφτιαξαν πάρκινγκ». Είναι αλήθεια;\nΌλα ξεκίνησαν την 26η Δεκ. 2017, όταν ο συγγραφέας Άρης Σφακιανάκης δημοσίευσε στο facebook μια φωτογραφία του πάρκινγκ και την συνόδευσε με το παρακάτω κείμενο: «Εδώ ήταν κάποτε το σπίτι του Νίκου Καζαντζάκη στο Ηράκλειο. Το γκρέμισαν για να κάνουν πάρκινγκ. (Τα σχόλια δικά σας)».\nΔεκάδες ιστοσελίδες αναδημοσίευσαν την παραπάνω ανάρτηση και το διαδίκτυο γέμισε με αγανακτισμένους να φωνάζουν «ντροπή», για το γκρέμισμα του σπιτιού όπου γεννήθηκε ο μεγάλος λογοτέχνης.\nΌμως δεν είναι όπως τα παρουσιάζουν. Επικοινωνήσαμε τηλεφωνικά με το Μουσείο Καζαντζάκη, το Δήμο Ηρακλείου και την Πολεοδομία για να μάθουμε περισσότερες λεπτομέρειες.\nΣτο συγκεκριμένο οικόπεδο, στην οδό που φέρει το όνομα του Καζαντζάκη υπήρχε παλιά το σπίτι που γεννήθηκε. Το σπίτι αυτό είχε πουληθεί και έπαθε τεράστιες ζημιές στο Β παγκόσμιο πόλεμο από βομβαρδισμό. Ο Νίκος Καζαντζάκης κάποια στιγμή την δεκαετία του 50, λίγο πριν πεθάνει ενδιαφέρθηκε να το αγοράσει αλλά δεν τα κατάφερε γιατί ο νέος ιδιοκτήτης ζητούσε ένα εξωφρενικό ποσό.\n[Τα σπίτια που αγάπησε ο Νίκος Καζαντζάκης κι η ανεκπλήρωτη επιθυμία]\nΟ δήμαρχος Γιώργος Γεωργιάδης τοποθέτησε αναμνηστική πλάκα το 1955 ή το 1956. Το σπίτι που γεννήθηκε ο Νίκος Καζαντζάκης γκρεμίστηκε στα τέλη της δεκαετίας του 50. Σύμφωνα με την Διεθνής Εταιρεία Φίλων Νίκου Καζαντζάκη, το σπίτι γκρεμίστηκε το 1956. Άλλες πηγές αναφέρουν πως ότι είχε απομείνει από το βομβαρδισμό, γκρεμίστηκε μετά το θάνατο του Καζαντζάκη, δηλαδή το 1958 ή το 1960. Ο νέος ιδιοκτήτης έχτισε καινούργιο σπίτι στο οικόπεδο που υπήρχαν τα χαλάσματα και σε αυτό το νέο σπίτι συνέχισε να υπάρχει η αναμνηστική πλάκα.\n[Το σπίτι που γεννήθηκε ο Καζαντζάκης, μετά τους βομβαρδισμούς των Γερμανών]\nΣύμφωνα με τις πληροφορίες που λάβαμε από το Μουσείο του Νίκου Καζαντζάκη και το Δήμο Ηρακλείου, το σπίτι που χτίστηκε στο οικόπεδο όπου υπήρχε το πατρικό του Καζαντζάκη, ξαναπουλήθηκε και το γκρέμισαν τουλάχιστον πριν μια δεκαετία. Στη θέση του υπάρχει το πάρκινγκ που βλέπετε στις φωτογραφίες.\n1. Το σπίτι που γεννήθηκε ο Νίκος Καζαντζάκης γκρεμίστηκε στα τέλη της δεκαετίας του 50\n2. Το νέο σπίτι που ανεγέρθηκε στο οικόπεδο, γκρεμίστηκε τουλάχιστον μια δεκαετία πριν.\n3, Το ανοιχτό πάρκινγκ δεν είναι νέο και υπάρχει τουλάχιστον από το 2011 όπως μπορούμε να δούμε στο street view\nΣύμφωνα με τα παραπάνω, ο ισχυρισμός πως γκρέμισαν το σπίτι του Καζαντζάκη για να κάνουν πάρκινγκ δεν είναι αληθής.\nΚΡΗΤΗ ΜΜΕ Νίκος Καζαντζάκης πάρκινγκ\t2018-01-01\nΛέξεις-κλειδιάΚΡΗΤΗ ΜΜΕ Νίκος Καζαντζάκης πάρκινγκ\nΗ Καστοριανή Αντιγόνη Παούνη για τα 1.000 τεύχη της “Οικονομικής Επιθεώρησης” (βίντεο)\n18 Νοεμβρίου 2020 18:50\n17 Νοεμβρίου 2020 21:29\nΗ ιστορία του Γιώργου Αμανατίδη που συγκίνησε (βίντεο)\n10 Νοεμβρίου 2020 15:04\n«Ο κοιμισμένος Τζο ξυπνά την Αμερική»: Πώς ο διεθνής Τύπος υποδέχεται τη νίκη Μπάιντεν


ΚΟΛΙΝΔΡΙΝΑ ΜΑΣΛΑΤΙΑ: ΑΡΧΙΕΡΑΤΙΚΗ ΛΕΙΤΟΥΡΓΙΑ ΣΤΗΝ ΙΣΤΟΡΙΚΗ ΜΟΝΗ ΠΕΤΡΑΣ ΟΛΥΜΠΟΥ\nΑΡΧΙΕΡΑΤΙΚΗ ΛΕΙΤΟΥΡΓΙΑ ΣΤΗΝ ΙΣΤΟΡΙΚΗ ΜΟΝΗ ΠΕΤΡΑΣ ΟΛΥΜΠΟΥ\nΤην Κυριακή 4 Σεπτεμβρίου τελέστηκε Αρχιερατική Θ. Λειτουργία στην ιστορική Ιερά Μονή Εισοδίων Θεοτόκου Πέτρας Ολύμπου.\nΤης Θ. Λειτουργίας προέστη ο Σεβασμιώτατος Μητροπολίτης Κίτρους, Κατερίνης και Πλαταμώνος κ. Γεώργιος, συμπαραστατούμενος από κληρικούς της Ιεράς Μητροπόλεως.\nΗ Ιερά Μονή Παναγίας Πέτρας Ολύμπου είναι συνδεδεμένη με την τοπική ιστορία και τις τύχες του Ελληνισμού στη Μακεδονία. Έδρα της άλλοτε Επισκοπής Πέτρας, αποτέλεσε ορμητήριο των αγωνιστών για την απελευθέρωση της Μακεδονίας και την κήρυξη της επανάστασης του Ολύμπου κατά των Τούρκων.\nΚατά τη διάρκεια του 20ού αι. στις εγκαταστάσεις της Ιεράς Μονής φιλοξενήθηκε Σανατόριο και στη συνέχεια Ψυχιατρείο. Σήμερα στον περιβάλλοντα την Ιερά Μονή χώρο λειτουργεί Κέντρο Φιλοξενίας Προσφύγων.\nΗ Ιερά Μητρόπολις καταβάλλει προσπάθειες για την αναβάθμιση της λειτουργικής ζωής, με την τέλεση ι. ακολουθιών και της Θ. Λειτουργίας.\nΣτην Αρχιερατική Θ. Λειτουργία που τελέστηκε την παρελθούσα Κυριακή προσήλθαν πιστοί από τα πλησιόχωρα χωριά και την Κατερίνη, μεταξύ των οποίων ο νέος Διοικητής του Νοσοκομείου Κατερίνης Ανέστης Μυστρίδης, στον οποίο ο Σεβασμιώτατος ευχήθηκε με την ευκαιρία της πρόσφατης ανάληψης των καθηκόντων του.\nΜετά τη Θ. Λειτουργία τελέστηκε μνημόσυνο των Πατέρων, εφημερίων και εργαζομένων της Ιεράς Μονής.\nΤέλος, σχηματίστηκε λιτανευτική πομπή της ιστορικής εικόνας των Εισοδίων της Θεοτόκου και του Αγίου Νεομάρτυρος Ιωάννου του εκ Πέτρας και εν Ναούση μαρτυρήσαντος.\nΕτικέτες Ι.Μ. Κίτρους Κατερίνης Πλαταμώνος , μονές\n► Φεβ 04 (


Moto G6 Plus: Σε αυτά τα χρώματα αναμένεται να το δούμε\nLenovo Moto G Moto G6 Plus\nΠέμπτη, 22/02/2018 · Ντίνα Καβαλλάρη Lenovo Moto G Moto G6 Plus\nΕν όψει του Mobile World Congress 2018 που πλησιάζει σε λίγες μέρες όλο και περισσότερα στοιχεία έρχονται στο φως για την ταυτότητα των συσκευών που θα παρουσιάσουν οι κατασκευαστές. Ανάμεσά τους και το Moto G6 Plus.\nΣτη φετινή έκθεση περιμένουμε να δούμε τα νέα μέλη της σειράς Motorola Moto G που ξεχωρίζουν για την πολύ καλή σχέση τιμής/ποιότητας.\nΈνα νέο leak παρουσίασε τη διάθεση των χρωμάτων του Moto G6 Plus που ομολογουμένως δεν είναι και λίγα. Αρκετές οι επιλογές του χρήστη που έχει να διαλέξει ανάμεσα σε 6 διαφορετικές παραλλαγές εάν επιλέξει το πιο εξελιγμένο μοντέλο της σειράς.\nΣυγκεκριμένα, το Moto G6 Plus αναμένουμε να «παρελάσει» σε μαύρο, ασημί, χρυσό, λευκό, μπλε και κυανό με περίτεχνα φανταζόμαστε ονόματα από τον κατασκευαστή στο φετινό Mobile World Congress.\nΤο μέταλλο και το γυαλί συνδυάζονται για την κατασκευή του, ενώ όσον αφορά στο σχεδιασμό του χαρακτηριστική είναι καμπυλωτή πλάτη που αγκαλιάζει την παλάμη του χρήστη.\nΣύμφωνα τώρα με προηγούμενες διαρροές το εν λόγω μοντέλο έρχεται με οθόνη μεγέθους 5,93 ίντσες, 2160×1080 και 18:9, dual κάμερα στο πίσω μέρος με αισθητήρες ανάλυσης 12MP και 5 MP, καθώς επίσης και selfie κάμερα υψηλής ανάλυσης 16MP.\nΣτο εσωτερικό του «χτυπάει» ο Qualcomm Snapdragon 630, ενώ αμφίβολες είναι ακόμη οι πληροφορίες για τη μνήμη RAM. Κάποιοι αναφέρουν μάλιστα έως και 6GB RAM.\nΑπό το νέο μοντέλο της σειράς Moto G δεν λείπει φυσικά ο σαρωτής δακτυλικού αποτυπώματος που τείνει να γίνει βασικό χαρακτηριστικό τουλάχιστον από τις midrange συσκευές και άνω.\nΤο Moto G6 Plus αναμένεται να κυκλοφορήσει στην Ευρώπη σε τιμή περίπου €250.


Απόπειρα πόλωσης από Τσίπρα | ΠΟΛΙΤΙΚΗ | Η ΚΑΘΗΜΕΡΙΝΗ\nΑπόπειρα πόλωσης από Τσίπρα\nΟ κ. Τσίπρας κατηγόρησε χθες τον κ. Μητσοτάκη ότι ζητούσε εκλογές για τριάμισι χρόνια και προέβλεπε διαρκώς «καταστροφή και 4ο μνημόνιο».\nΣτο κενό έπεσε η προσπάθεια του αρχηγού της αξιωματικής αντιπολίτευσης να πολωθεί έντονα το κλίμα κατά τη χθεσινή συζήτηση στη Βουλή και να αποκομίσει πολιτικά οφέλη από τη διαδικασία. Χαρακτηριστικό είναι πως σε κάποιο σημείο της δευτερολογίας του ο τέως πρωθυπουργός, αναφερόμενος στη συμφωνία των Πρεσπών και στη σημερινή στάση της Ν.Δ. χαρακτήρισε «πολιτικό απατεώνα» τον πρωθυπουργό, επιχειρώντας να ανεβεί στα ύψη η αντιπαράθεση.\nΟ κ. Τσίπρας, πάντως, κατά την προσφιλή του τακτική έκανε για μία ακόμη φορά εκτενή αναφορά στην περίοδο που η Ν.Δ. ήταν αξιωματική αντιπολίτευση, κατηγορώντας τον κ. Μητσοτάκη πως ζητούσε εκλογές για 3,5 χρόνια και προέβλεπε διαρκώς «καταστροφή και 4ο μνημόνιο». Χαρακτηριστική η αναφορά του πως «αν σήμερα είστε σε θέση να κοκορεύεστε, είναι γιατί εμείς βγάλαμε τη χώρα από τα μνημόνια». Με αναφορά στο παρελθόν σχολίασε και την κυβερνητική προσπάθεια για μείωση των πρωτογενών πλεονασμάτων: «Εσείς με την κυβέρνηση Σαμαρά είχατε συμφωνήσει σε πλεονάσματα 4% και 5%. Τα θυμάστε; Δεν σας αρέσει να τα θυμάστε γιατί τώρα ο Σαμαράς είναι απέναντι», ανέφερε.\nΟ κ. Τσίπρας κατά την πρωτολογία του αναφέρθηκε και στα εργασιακά που ήταν και το επίδικο της συζήτησης. Ο τέως πρωθυπουργός αναφέρθηκε σε «οκτώ χειρουργικά χτυπήματα στα εργασιακά», αναφέροντας ως πρώτο την υποβάθμιση του ΣΕΠΕ. Επιπλέον, ο κ. Τσίπρας κατήγγειλε «τροπολογία της τελευταίας στιγμής κατά παραγγελία του ΣΕΒ» που καταργεί τον βάσιμο λόγο απόλυσης των εργαζομένων, ενώ «καταργήσατε τα μέτρα προστασίας των εργαζομένων».\nΜεταξύ άλλων, ανέφερε και τη «διάλυση του θεσμού των συλλογικών διαπραγματεύσεων», κατηγορώντας την κυβέρνηση πως τη διακατέχει το πνεύμα του Τόμσεν. Επιπλέον, ο κ. Τσίπρας αναφέρθηκε και στο θέμα του κατώτατου μισθού, λέγοντας πως «διάγραμμα δείχνει ότι η μόνη χώρα της Ε.Ε. που ο κατώτατος μισθός του 2020 είναι χαμηλότερος από το 2010 είναι η Ελλάδα».\nΑνοιγμα στη Γεννηματά\nΣε αυτό το σημείο και με το βλέμμα σε όσα συμβαίνουν στον ευρύτερο χώρο της Kεντροαριστεράς, ο κ. Τσίπρας επιχείρησε ένα άνοιγμα στην πρόεδρο του ΚΙΝΑΛ. «Ακουσα με ενδιαφέρον την κ. Γεννηματά να συμφωνεί στην αύξηση του κατώτατου μισθού, αλλά να θεωρεί ότι η ευθύνη ανήκει στους κοινωνικούς εταίρους.\nΑν συμφωνούμε ότι πρέπει να επανέλθουμε τουλάχιστον το 2021 εκεί όπου ήμασταν στο 2010, δηλαδή στα 751, τότε είμαι έτοιμος να αλλάξουμε την πρόταση νόμου μας» είπε ο κ. Τσίπρας και αυτή να προσαρμοστεί στα όσα είπε η πρόεδρος του ΚΙΝΑΛ «με την προϋπόθεση ότι το πάτωμα θα είναι 7,5% για 2020 και 7,5% για 2021 και αν θέλετε να καταθέσουμε μαζί την πρόταση».


Πειρατεία στο Τόγκο: Ο 20χρονος ναυτικός μιλά για τις στιγμές που έζησε - 12.01.2020, Sputnik Ελλάδα\nΟ 20χρονος Έλληνας ναυτικός Δημήτρης Γκιάτης, που είχε απαχθεί και κρατηθεί όμηρος από πειρατές στο Τόγκο μιλά για τις στιγμές αγωνίας που έζησε επί 40 μέρες. 12.01.2020, Sputnik Ελλάδα\n20:33 12.01.2020 (Ανανεώθηκε: 20:34 12.01.2020)\n© Φωτογραφία : SOOC / George VitsarasΣτην Ελλάδα ο 20χρονος ναυτικός\nΟ 20χρονος Έλληνας ναυτικός Δημήτρης Γκιάτης, που είχε απαχθεί και κρατηθεί όμηρος από πειρατές στο Τόγκο μιλά για τις στιγμές αγωνίας που έζησε επί 40 μέρες.\nΣτα χέρια πειρατών για 40 ολόκληρες μέρες βρέθηκε ο 20χρονος Δημήτρης Γκιάτης ο οποίος είχε απαχθεί στο Τόγκο.\nΟ νεαρός μίλησε σε εκπομπή του ΣΚΑΪ, για τα όσα έζησε τις 40 μέρες της ομηρείας του.\nΑρχικά, ο νεαρός ναυτικός διηγήθηκε πώς έπεσε αιχμάλωτος των πειρατών την ώρα που το ελληνόκτητο πλοίο Elka Aristotle βρισκόταν αγκυροβολημένο ανοιχτά του λιμανιού Λόμε, στο Τόγκο. «Η επίθεση έγινε στις 2 τα ξημερώματα. Κοιμόμουν. Άκουσα έναν χτύπο στην πόρτα και την άνοιξα. Υπέθεσα ότι είχαμε πρόβλημα με το ρεύμα, γι’ αυτό άνοιξα… Είδαν έναν άνθρωπο να με σημαδεύει με όπλο στο κεφάλι. Εκείνη την ώρα δεν σκέφτεσαι. Ήμουν πολύ φοβισμένος», είπε χαρακτηριστικά.\nΟ νεαρός ναυτικός μαζί με άλλους τρεις ομήρους ναυτικούς έμειναν για τέσσερις ημέρες σε μία ακυβέρνητη βάρκα, στον κόλπο της Γουινέας, που ήταν περικυκλωμένη από καρχαρίες.\n«Δεν υπήρχαν σωσίβια. Επέβαιναν εννέα πειρατές με βαρύ οπλισμό και εμείς οι τέσσερις. Ήμασταν τέσσερις μέρες στη θάλασσα. Την πρώτη μέρα ταξιδεύαμε κανονικά, γιατί είχαμε πετρέλαιο για να κινηθεί η μηχανή. Τη δεύτερη μέρα μείναμε από καύσιμα. Δυσκολευτήκαμε πάρα πολύ γιατί δεν είχαμε τροφή και νερό, κάναμε την ανάγκη μας στην θάλασσα. Τέντωσαν το πανί για να πηγαίνουμε με τον αέρα και να φτάσουμε στην ακτή», περιέγραψε ο 20χρονος.


ΜΕ ΟΝΟΜΑΤΕΠΩΝΥΜΟ: Οι λόγοι για τους οποίους τσακώνονται οι νέοι γονείς...\nΟι λόγοι για τους οποίους τσακώνονται οι νέοι γονείς...\n«Κανείς δεν μπορεί να πει ποιος είναι πιο κουρασμένος, επειδή κανένας από 'σας δεν ξέρει πραγματικά.\nΗ πραγματικότητα είναι ότι είστε και οι δύο συναισθηματικά εξαντλημένοι και χρειάζεστε βοήθεια και οι δύο», λέει η Carolyn Pirak, μια κοινωνική λειτουργός στις ΗΠΑ.\nΕάν αντέχετε οικονομικά καλό είναι να προσλάβετε μια μπέιμπι σίτερ έστω και για λίγες ώρες ώστε να μπορείτε να ξεκουράζεστε.\nΔιαφορετικά ζητήστε βοήθεια από το οικογενειακό και το φιλικό σας περιβάλλον.\nΓια να αποφευχθούν οι διαφωνίες φροντίστε να φτιάξετε ένα πρόγραμμα με βάρδιες μαζί με τον/την σύντροφό σας.\nΕάν για παράδειγμα ο ένας γονέας εργάζεται και η άλλος μένει στο σπίτι με το μωρό, μπορείτε να κανονίσετε το πρόγραμμα έτσι ώστε ο εργαζόμενος γονέας να κοιμάται περισσότερο τις καθημερινές αλλά να παίρνει τη σκυτάλη τα Σαββατοκύριακα ώστε να ξεκουράζεται και ο άλλος μετά από μια κουραστική εβδομάδα.\nΝα θυμάστε ότι η στέρηση ύπνου μπορεί να κάνει τους ανθρώπους οξύθυμους, καταθλιπτικούς και πιο επιρρεπείς σε καυγάδες.\nΛίγες ώρες επιπλέον ύπνου όμως μπορούν να κάνουν εκπληκτική διαφορά στην διάθεση και την συμπεριφορά σας.\n«Κάθε φορά που ο γιος μας χρειάζεται κάτι ή αρχίζει να κλαίει, ο σύζυγός μου, τον δίνει σε μένα», εξομολογείται μια μαμά.\n«Τον κρατάει στην αγκαλιά του μόνο όταν είναι χαρούμενος», συμπληρώνει η ίδια.\nΓια να διατηρήσετε την ψυχραιμία σας σκεφτείτε ότι ο σύντροφός σας δεν προσπαθεί επίτηδες να αποφύγει τα καθήκοντα του.\nΌπως εξηγεί ένα μπαμπάς «Θέλω να παρηγορήσω το παιδί μου, αλλά μου είναι δύσκολο, καθώς όταν βάζει τα κλάματα αισθάνομαι πώς εγώ κάτι δεν κάνω καλά!»\nΤα μωρά στην αρχή τουλάχιστον έχουν ανάγκη τα βασικά, αλλά για να ανταποκριθείτε σε αυτές τις βασικές ανάγκες τρέχετε όλη μέρα!\nΠιάτα συσσωρεύονται στο νεροχύτη, στο πλυντήριο υπάρχουν άπλυτα και πολλές εξωτερικές δουλειές αναβάλλονται από μέρα σε μέρα.\nΤο γεγονός ότι ένα τόσο μικροσκοπικό πλασματάκι βγάζει τόσο εκτός από το χρονοδιάγραμμα της μια νέα μαμά, είναι μία από τις μεγαλύτερες εκπλήξεις της μητρότητας και μπορεί να είναι δύσκολο για έναν γονέα που είναι εκτός σπιτιού όλη μέρα, να το καταλάβει.\n«Η γυναίκα μου μόλις μπαίνει σπίτι από τη δουλειά και αρχίζει αμέσως να περπατά πέρα δώθε και να μαζεύει πράγματα.\nΣτο τέλος αρχίζει τις φωνές και λέει Μα τι κάνεις όλη μέρα στο σπίτι και έχει αυτό το χάλι;» λέει ο Cary Levine, ένας πατέρας δύο παιδιών που μένει στο σπίτι με τα παιδιά μια μέρα την εβδομάδα.\n«Να τσεκάρω κάτι στον υπολογιστή και επιστρέφω αμέσως», λέει ο σύζυγος και πετάγεται μέχρι την κρεβατοκάμαρα.\nΌταν επιστρέφει μετά από 45 λεπτά απορεί γιατί βγάζω ατμούς από τα αυτιά;\nΚάτι τέτοιο συμβαίνει και στο δικό σας το σπίτι;\n«Ο σύζυγός μου θα πέταγε για εξωτερικό σε λίγες ώρες» λέει μια μαμά.\n"Έπρεπε να πάει να ψωνίσει κάτι και όταν δεν το βρήκε αποφάσισε να πάει σε ένα άλλο κατάστημα και μετά σε ένα άλλο κατάστημα …ενώ εγώ το μόνο που ήξερα είναι ότι έπρεπε να φύγει σε λίγες ώρες και ήμουν κλεισμένη στο σπίτι με το μωρό.\nΘύμωσα πάρα πολύ γι’ αυτό» εξηγεί η ίδια.\nΕίτε το κάνετε επίτηδες ή είτε κατά λάθος, η αλήθεια είναι ότι οι νέοι γονείς «διψάνε» για λίγο ελεύθερο χρόνο και προσπαθούν να κλέψουν έστω και λίγα λεπτά για τον εαυτό τους.\nΑλλά ο γονέας που μένει πίσω, προφανώς αισθάνεται «ριγμένος».\nΓια να λυθεί το πρόβλημα εκφράστε τα συναισθήματά σας στον/στην σύντροφό σας.\nΦτιάξτε από κοινού ένα πλάνο που να εξυπηρετεί τα συμφέροντα και των δύο.\nΜια ωραία ιδέα είναι να κρατάτε ένα ημερολόγιο για να παρακολουθείτε τον χρόνο που σας απορροφά η δουλειά και να αξιοποιείτε τον ελεύθερο χρόνο σωστά κάνοντας δραστηριότητες όλοι μαζί οικογενειακώς αλλά και κάτι που να χαροποιεί τον καθένα ξεχωριστά!\nΑν είναι η σειρά σας να κάνετε ένα διάλειμμα, κάντε το!\nΜην χρησιμοποιείτε το διάλειμμά σας για να συμβουλεύσετε τον σύντροφό σας για το πώς να χειριστεί το μωρό.\nΘυμηθείτε, υπάρχουν πολλοί τρόποι για να ηρεμήσει και να διασκεδάσει και αν το στυλ του συντρόφου σας είναι διαφορετικό από το δικό σας, τόσο το καλύτερο για την ευελιξία του μωρού σας.\nΕίναι μια μικρή απόδειξη της αγάπης σας.\nΕκφράστε την ευγνωμοσύνη σας για τα πράγματα που κάνει η σύντροφός σας, όχι μόνο με λόγια αλλά και με πράξεις.\nΔεν χρειάζεται για παράδειγμα κάθε φορά να σας υπενθυμίζει εκείνη να πετάξετε έξω τα σκουπίδια, μπορείτε και μόνοι σας ή πηγαίνετε μια φορά μόνος σας σουπερ μάρκετ.\nΝα είστε σίγουρος ότι θα το εκτιμήσει και θα το ανταποδώσει!


Προγνωστικά Στοιχήματος 9/4 - neolaia.gr\nΠρογνωστικά Στοιχήματος 9/4\nΚαλησπέρα σας, αρκετά καλό ήταν το τριήμερο των Ευρωπαϊκών διοργανώσεων που μας πέρασε. 3/3 είχαμε στη στήλη δυάδα με τα Over των Μπάρτσα και Μάντσεστερ, ενώ εχτές επαληθεύθηκε και το Goal/Goal στο παιχνίδι του Αμβούργου. Οι υπόλοιπες στήλες κινήθηκαν σε μέτρια επίπεδα, αλλά χωρίς να έχουμε απώλειες από τα ταμεία τους. Πήραμε το νέο κουπόνι στα χέρια μας και ήδη έχουμε διακρίνει πολλές στοιχηματικές ευκαιρίες. Τόσο τα ευρωπαϊκά πρωταθλήματα όσο και τα εγχώρια έχουν μπει στην «τελική ευθεία» και οι μάχες για τους τίτλους, τα ευρωπαϊκά εισητήρια και της αποφυγής του υποβιβασμού φουντώνουν!\nΣήμερα θα κινηθούμε συντηρητικά μιας και δεν διακρίναμε κάτι αξιόλογο στο κουπόνι της Παρασκευής. Δύο μπόμπες κρατάμε, το Χ2 της Ουέσκα από τη Β’ Ισπανίας που αγωνίζεται στην έδρα της Χέρκουλες. Η τελευταία βρίσκεται σε κάκιστη αγωνιστική κατάσταση και έτσι οι τιμές που προσφέρει η bet365 (3.75-7.00) μπορούν εύκολα να θεωρηθούν Value Bets. Δεύτερη επιλογή μας το Χ2 της Σεντάν στην έδρα της Μετς. Ίδια περίπτωση με το παραπάνω παιχνίδι, όπου η Μετς που διεκδικεί μία εκ των τριών θέσεων που οδηγούν στo Championat, αγνοεί πέντε παιχνίδια τη νίκη. Η bet365 παίζει τη Σεντάν στο 3.30 και 5.00, μία ομάδα που έχει πολύ καλές επιδόσεις μακριά από την έδρα της. Από σήμερα δημοσιεύσαμε τις δύο προτάσεις μας για το Σ/Κ της στήλης EU-Basket. Έχουν ανανεωθεί οι στήλες Tennis και NBA με τρεις και δύο προτάσεις αντίστοιχα. Αυτά από εμάς! Ευχές για ένα κερδοφόρο Σ/Κ! Για περισσότερες πληροφορίες και τις αναλύσεις των αγώνων πατήστε στο επάνω banner.


Η GRECO αναμένει έγκριση από Κύπρο για να έρθει να διερευνήσει τις καταγγελίες Κληρίδη\n«Υποστηρίζουμε το δικαίωμα της Κύπρου να εκμεταλλευτεί τις ενεργειακές πηγές της»\nΕνημερωτική εκστρατεία διαφώτισης για τον 13ο μισθό διεξάγει το Υπουργείο Εργασίας.\nΕνημερωτική εκστρατεία διαφώτισης για την παραχώρηση 13ου μισθού εκεί όπου καταβάλλεται, πραγματοποιεί το Υπουργείο Εργασίας, Πρόνοιας και Κοινωνικών Ασφαλίσεων, η οποία θα διεξαχθεί μεταξύ 3 και 17 Δεκεμβρίου του 2018.\nΣε ανακοίνωσή του, το Υπουργείο Εργασίας αναφέρει πως η εκστρατεία αυτή, πραγματοποιείται σε συνεργασία με τις εργοδοτικές οργανώσεις ΟΕΒ και ΚΕΒΕ και τις συντεχνίες ΣΕΚ, ΠΕΟ και ΔΕΟΚ, σημειώνοντας ότι «στο πλαίσιο της εκστρατείας θα μεταδοθούν διαφημιστικά μηνύματα μέσω ραδιοφωνικών σταθμών και θα γίνουν καταχωρήσεις σε ιστοσελίδες».\nΗ εκστρατεία, αναφέρεται, έχει ως στόχο να πληροφορηθούν εργοδότες και εργαζόμενοι κατά πόσο είναι νόμιμη ή όχι η μη καταβολή 13ου μισθού.\n«Αυτό, πέραν των δικαιωμάτων που ο Νόμος παρέχει στον εργαζόμενο για διεκδίκηση αστικώς την καταβολή του, συνιστά και ποινικό αδίκημα και έχει ως συνέπεια την ποινική δίωξη του εργοδότη», σημειώνει.\nΣύμφωνα με τις διατάξεις του εν λόγω Νόμου, σε περίπτωση καταδίκης του εργοδότη, επιβάλλεται ποινή φυλάκισης μέχρι 6 μήνες ή πρόστιμο μέχρι €15.000 ή και οι δυο ποινές μαζί.\nΕπιπλέον, το αρμόδιο Δικαστήριο μπορεί να επιδικάσει στους εργαζόμενους τα οφειλόμενα σ’ αυτούς ποσά που αντιστοιχούν στο 13ο μισθό, αναφέρει το Υπουργείο Εργασίας.


Η εφημεριδούλα μας: Αυγούστου 2012\nΣήμερα, Παρασκευή βράδι, θα έχουμε τη σπάνια τύχη να θαυμάσουμε μια πανσέληνο πολυσυζητημένη. Και αυτό γιατί μέσα στον Αύγουστο έχουμε δυο πανσέληνους, μια στην αρχή του μήνα και μια στο τέλος. Η δεύτερη πανσέληνος μάλιστα ονομάζεται μπλε όχι μόνο επειδή είναι ασυνήθιστη, αλλά και επειδή κάποτε ήταν πραγματικά μπλε.\nΑναρτήθηκε από 12ο Δ. Σ. ΚΑΤΕΡΙΝΗΣ στις 3:41 μ.μ. Δεν υπάρχουν σχόλια:\nΗ ωραία Ελλάς....\nΑναρτήθηκε από 12ο Δ. Σ. ΚΑΤΕΡΙΝΗΣ στις 7:07 μ.μ. Δεν υπάρχουν σχόλια:\nΗ γιορτή του Άγιου Φανουρίου είναι στις 27 Αύγουστου, η πίτα του γίνετε όλες τις ήμερες του χρόνου, αποτελείτε από 7 ή 9 υλικά και είναι συνήθως νηστίσιμη, την ημέρα της γιορτής του διαβάζετε σε όλες τις εκκλησιές, τις υπόλοιπες ημέρες μόνο στις εκκλησιές του Άγιου Φανουρίου....\nΑναρτήθηκε από 12ο Δ. Σ. ΚΑΤΕΡΙΝΗΣ στις 6:44 π.μ. Δεν υπάρχουν σχόλια:\nΟύτε την Κυριακή…\nΣυνεχίζονται με αμείωτο ρυθμό οι εργασίες ανακατασκευής των w.c. σε έναν αγώνα δρόμου με το χρόνο. Ούτε την Κυριακή λοιπόν δε σταματούν οι εργασίες!. Δύο συνεργεία πλακατζήδων προσπαθούν να ολοκληρώσουν το πέρασμα των πλακιδίων στις τουαλέτες για να μπορέσουν να τελειώσουν έγκαιρα και να τεθούν σε χρήση με το άνοιγμα των σχολείων. Όπως δείχνουν τα πράγματα γίνεται καλή δουλειά.\nΑναρτήθηκε από 12ο Δ. Σ. ΚΑΤΕΡΙΝΗΣ στις 6:53 π.μ. Δεν υπάρχουν σχόλια:\nΟι τροφές της ευτυχίας…\nΑναρτήθηκε από 12ο Δ. Σ. ΚΑΤΕΡΙΝΗΣ στις 7:10 π.μ. Δεν υπάρχουν σχόλια:\nΟταν όλα πάνε καλά κανένας μας δεν θυμάται ούτε το Χριστό, ούτε την Παναγία!\nΑναρτήθηκε από 12ο Δ. Σ. ΚΑΤΕΡΙΝΗΣ στις 2:26 μ.μ. Δεν υπάρχουν σχόλια:\nΚορυφώνονται οι εργασίες πλήρους ανακατασκευής των W.C. στο σχολείο μας. Συνεργεία υδραυλικών και οικοδόμων έχουν εγκατασταθεί από καιρό στο σχολείο μας και με τη συνδρομή και άλλων τεχνικών ειδικοτήτων έχουν προχωρήσει αρκετά τις σχετικές εργασίες.\nΑναρτήθηκε από 12ο Δ. Σ. ΚΑΤΕΡΙΝΗΣ στις 6:16 π.μ. Δεν υπάρχουν σχόλια:\nΆρχισε να μυρίζει Φθινόπωρο! Μας ήρθαν τα σχολικά βιβλία!\nΣήμερα το πρωί, ένα φορτηγό του Δήμου Κατερίνης παρέλαβε βιβλία των σχολείων της πόλης, από το κέντρο διανομής και τα παράδωσε σε κάθε σχολείο ξεχωριστά, ανάλογα με τον αριθμό των εγγραφέντων μαθητών. Φέτος μπορούμε να πούμε ότι η προμήθεια των βιβλίων έγινε με πιο οργανωμένο τρόπο από ποτέ και έγκαιρα.\nΑναρτήθηκε από 12ο Δ. Σ. ΚΑΤΕΡΙΝΗΣ στις 6:15 μ.μ. Δεν υπάρχουν σχόλια:\nΑναρτήθηκε από 12ο Δ. Σ. ΚΑΤΕΡΙΝΗΣ στις 6:45 π.μ. Δεν υπάρχουν σχόλια:\n«Απαγορευμένα» τρόφιμα που βοηθούν στο αδυνάτισμα\nΑναρτήθηκε από 12ο Δ. Σ. ΚΑΤΕΡΙΝΗΣ στις 9:11 π.μ. Δεν υπάρχουν σχόλια:\nΑναρτήθηκε από 12ο Δ. Σ. ΚΑΤΕΡΙΝΗΣ στις 7:31 π.μ. Δεν υπάρχουν σχόλια:\nΈχεις παρατηρήσει σε κεντρικά μέρη ανά τον κόσμο ότι υπάρχουν άτομα που αγκαλιάζουν αγνώστους; Είναι το φαινόμενο Free Hugs, δωρεάν αγκαλιές. H Virginia Satir, αυθεντία στην οικογενειακή συμβουλευτική είπε ότι ο άνθρωπος χρειάζεται 4 αγκαλιές για να επιβιώσει, 8 αγκαλιές για να συντηρηθεί και 12 αγκαλιές για ανάπτυξη. Την ημέρα. Απίστευτο έτσι; Σε μια εποχή όπου η απομόνωση κυριαρχεί, πόσο αγκαλιάζουμε;\nΑναρτήθηκε από 12ο Δ. Σ. ΚΑΤΕΡΙΝΗΣ στις 5:28 π.μ. Δεν υπάρχουν σχόλια:\nΑναρτήθηκε από 12ο Δ. Σ. ΚΑΤΕΡΙΝΗΣ στις 10:58 π.μ. Δεν υπάρχουν σχόλια:\nΤα μερομήνια κρατάνε από πολλά χρόνια πριν, με αυτό το τρόπο στα χρόνια που η πρόγνωση του καιρού δεν γινόταν από την μετεωρολογική υπηρεσία αλλά από την γνώση ορισμένων ανθρώπων στα σημεία που εμφανίζονταν στον ορίζοντα. Τα μερομήνια αρχίζουν από τις 14 Αυγούστου γιατί πηγαίνουν με το παλιό ημερολόγιο. Συνεπώς στις 14 αρχίζουν και τελειώνουν στις 26 Αυγούστου κάθε ημέρα είναι ένας μήνας , ξεκινάνε με το πρώτο μήνα που είναι ο Αύγουστος και συνεχίζουν κάνοντας το κύκλο μέχρι τον επόμενο Αύγουστο . Επίσης κάθε ώρα κατά την διάρκεια της ημέρας συμβολίζει την ημερομηνία.\nΑναρτήθηκε από 12ο Δ. Σ. ΚΑΤΕΡΙΝΗΣ στις 6:59 π.μ. 1 σχόλιο:\nΕργαστήρι με θέμα τη φυσική δόμηση και το cob στα Πιέρια όρη\nΣτα Πιέρια όρη θα πραγματοποιηθεί στα τέλη του Αυγούστου το επόμενο εργαστήρι με θέμα τη φυσική δόμηση και το cob. Θα γνωρίσουμε το χώμα και το άχυρο σαν δομικά υλικά, θα μυηθούμε στις κατασκευές με τη χρήση φυσικών υλικών και θα επιχειρήσουμε μια μεγάλη γκάμα από μικρο-κατασκευές με στόχο να υπάρξει μια αρκετά ολοκληρωμένη εικόνα των δυνατοτήτων του ταπεινού χώματος.\nΑναρτήθηκε από 12ο Δ. Σ. ΚΑΤΕΡΙΝΗΣ στις 9:21 π.μ. Δεν υπάρχουν σχόλια:\nΈναν ακόμη Αύγουστο οι διάττοντες αστέρες Περσείδες θα εμφανιστούν στους ουρανούς του πλανήτη μας -και της Ελλάδας- έως τις 24 Αυγούστου. Το αποκορύφωμά τους, με έως 100 «πεφταστέρια» ανά ώρα, αναμένεται τη νύχτα του Σαββάτου 11 Αυγούστου και της Κυριακής 12 Αυγούστου με μια «βροχή» μετεώρων που θα είναι ορατή, αν κοιτάξει κανείς στον ουρανό σε κατεύθυνση βορειανατολική- και εφόσον δεν υπάρχουν σύννεφα.\nΑναρτήθηκε από 12ο Δ. Σ. ΚΑΤΕΡΙΝΗΣ στις 8:56 μ.μ. Δεν υπάρχουν σχόλια:\nΔεν υπάρχει κουζίνα στον... κόσμο, στην οποία το λεμόνι να μην αποτελεί βασικό συστατικό, το οικείο σε όλους μας κίτρινο εσπεριδοειδές, που είναι δημοφιλές σε όλο τον πλανήτη. Ποια είναι όμως η επίδραση της κατανάλωσης λεμονιού στον ανθρώπινο οργανισμό;\nΑναρτήθηκε από 12ο Δ. Σ. ΚΑΤΕΡΙΝΗΣ στις 7:27 π.μ. Δεν υπάρχουν σχόλια:\nMια ενόχληση στο αυτί λοιπόν, συνήθως δεν είναι σοβαρή, είναι όμως ικανή, να μας χαλάσει τη διάθεση και τις διακοπές! Οι πόνοι και το βούλωμα στα αυτιά είναι μια καλοκαιρινή... περιπέτεια, που συνδέεται άμεσα με το κολύμπι και τις βουτιές που απολαμβάνουμε στο νερό. Τι μπορούμε να κάνουμε όμως σε μια τέτοια περίπτωση;\nΑναρτήθηκε από 12ο Δ. Σ. ΚΑΤΕΡΙΝΗΣ στις 7:09 π.μ. Δεν υπάρχουν σχόλια:\nΗ κατάλληλη ηλικία για να ξεκινήσετε να παίρνετε το μικρό σας στη θάλασσα είναι περίπου στους 6 μήνες, αφού έχει ακόμα τα βιώματα από την κοιλιά της μαμάς του και δεν έχει ακόμα αναπτύξει το αίσθημα του φόβου. Επιπλέον, έχει ήδη κάνει τα πρώτα του εμβόλια και είναι λιγότερο επιρρεπή σε μολύνσεις. Ωστόσο, σε μία πολύ καθαρή και ζεστή θάλασσα ή πισίνα θα μπορούσατε να κάνετε τις πρώτες βουτιές στο μωρό σας και σε νεαρότερη ηλικία , όμως οι περισσότεροι παιδίατροι συνιστούν να το αποφεύγουμε.\nΑναρτήθηκε από 12ο Δ. Σ. ΚΑΤΕΡΙΝΗΣ στις 6:56 π.μ. Δεν υπάρχουν σχόλια:\nΘετικές επιδράσεις των φρούτων\nΑναρτήθηκε από 12ο Δ. Σ. ΚΑΤΕΡΙΝΗΣ στις 6:57 π.μ. Δεν υπάρχουν σχόλια:\nΤα τέσσερα πρώτα χρόνια της ζωής του ανθρώπου, είναι η μόνη χρονική περίοδος - εκτός κι αν υπάρχουν προβλήματα ανάπτυξης- στην οποία το ψέμα μπορεί να περάσει χωρίς ενοχή και φόβο.\nΉ πιο απλά: δεν υπάρχουν ψέματα! Ο κόσμος είναι γεμάτος θαύματα, μια και το παιδί πιστεύει ότι όλα γύρω του ζουν και έχουν ψυχή. Αυτή η μαγική φάση τελειώνει με την είσοδο του παιδιού στο σχολείο. Γύρω στα 4, το παιδί αρχίζει να ξεχωρίζει την πραγματικότητα από την αυταπάτη. Αν και μπορεί να περάσουν χρόνια προτού συνειδητοποιήσει τι ακριβώς είναι αληθινό και τι φανταστικό, ωστόσο, τότε, το παιδί αρχίζει να διακρίνει καλύτερα τους δύο κόσμους.\nΠώς πρέπει να αντιδράσουν οι γονείς στο παιδικό ψέμα;\nΜην τα μπουκώνετε (τα παιδιά)!\nΈχετε ποτέ σκεφτεί ότι μπορεί να είστε υπερβολικοί με το πόσο ταΐζετε το παιδί σας; Υπάρχουν κάποια σημάδια που θα πρέπει να σας κάνουν να σκεφτείτε ότι ίσως και να το παρακάνετε επιμένοντας να φάει περισσότερο.\nΟι ειδικοί υποστηρίζουν ότι όταν τα παιδιά ξεκινάνε να «παίζουν» με το φαγητό τους, σπρώχνοντάς το στην άκρη, και δεν τελειώνουν ποτέ ό,τι τους δίνουμε, είναι πιθανό να αντιδρούν έτσι στη δική μας πίεση για φαγητό.\nΣε γενικές γραμμές αυτό που πρέπει όλοι οι γονείς να κάνουμε με τον τρόπο σίτισης των παιδιών μας είναι να σεβόμαστε τα «θέλω» τους, και όταν έχουμε να κάνουμε με ένα παιδί που δεν έχει δείξει σημάδια ότι είναι κακόφαγο, να μην το επιβαρύνουμε με περισσότερη τροφή από αυτή που το ίδιο ζητάει.\nΈνα νήπιο ή ένα ακόμα και ένα παιδί σχολικής ηλικίας, δεν δύναται να καταναλώνει την ίδια ποσότητα φαγητού με έναν ενήλικο. Επομένως μην παίρνετε ως μέτρο σύγκρισης αυτά που τρώτε εσείς, αλλά προσαρμόστε ανάλογα τις μερίδες του.\nΑν δείτε ότι συναντάτε μεγάλη αντίδραση από ένα παιδί για το φαγητό, αντιπροτείνετέ του ένα σνακ, δώστε του χρόνο να σκεφτεί αν θέλει να φάει και κάτι ακόμα και μην του επαναφέρετε συνεχώς εκεί τη συζήτηση.\nΌταν ένα παιδί τρώει παραπάνω απ’ όσο μπορεί και θέλει, τότε είναι πολύ πιθανό να πάρει κιλά κι εσείς μετά να αναρωτιέστε τι έφταιξε.\nΠότε μία πληγή μπορεί να ΄κρύβει΄ μόλυνση.\nΤις περισσότερες φορές αρκεί ένα καλό πλύσιμο της πληγής, η εφαρμογή ενός απολυμαντικού (βάμμα ιωδίου, οξυζενέ, οινόπνευμα) και η επικόλληση ενός χάνζαπλαστ και το χτύπημα ξεχνιέται μέσα σε λίγες ώρες.\nΩστόσο, υπάρχει και η περίπτωση να εμφανιστεί κάποια λοίμωξη στο χτυπημένο σημείο.\nΑναρτήθηκε από 12ο Δ. Σ. ΚΑΤΕΡΙΝΗΣ στις 7:23 π.μ. Δεν υπάρχουν σχόλια:\nΌταν σας πονά το κεφάλι…\nΑκουμπήστε το κεφάλι σας άνετα σε ένα μαξιλάρι ώστε να στηρίζεται σωστά ο λαιμός.\nΠιέστε δυνατά τους κροτάφους ώστε να σταματήσει ο πόνος.\nΣταματήσετε οποιαδήποτε εργασία κάνετε και αποσυρθείτε σε ένα σκοτεινό και ήσυχο δωμάτιο.\nΠάρτε ένα παυσίπονο. Αλλά προσοχή! Η αλόγιστη χρήση παυσίπονων έχει το αντίθετο αποτέλεσμα.\nΕργαστήρι με θέμα τη φυσική δόμηση και το cob στα ...


Shoot Many Robots Review | Ελληνική Κοινότητα Xbox\nby Νίκος Maui GR | Μαρ 28, 2012\nΠόσο κοντά είναι μια εξέγερση των ρομπότ και των μηχανών, σαν αυτή που περιγράφεται σε ταινίες και βιβλία επιστημονικής φαντασίας; Είναι ένας τεχνολογικός εφιάλτης που ίσως μία μέρα γίνει πραγματικότητα, αλλά για την ώρα θα κληθούμε να αντιμετωπίσουμε εικονικά, ορδές από ρομπότ τα οποία μάχονται αφηνιασμένα ενάντια στο δημιουργό τους, τον άνθρωπο.\nΤο Shoot Many Robots είναι ένα 2D side-scrolling run-n’-gun action shooter.\nΟ χαρακτήρας που έχει κληθεί να αντιμετωπίσει και να σηκώσει όλο το μεταλλικό βάρος στους ώμους του, είναι ο P. Walter Tugnut, ένας σκληροτράχηλος άνδρας της υπαίθρου ή της άγριας Δύσης αν τον προτιμάτε έτσι, ο οποίος εφοδιασμένος με όλα τα απαραίτητα εργαλεία του, κουβαλώντας αγαπημένα του όπλα, βαρύ οπλισμό και πολύτιμα αξεσουάρ, που τον κάνουν όλο και πιο ισχυρό έτσι ώστε να έρθει αντιμέτωπος με τις ορδές από πάνοπλα ρομπότ.\nΗ καρδαρόμπα του είναι πλούσια και κάθε τι που φοράει επηρεάζει θετικά τα χαρακτηριστικά του Walter, έτσι όπως εμείς θέλουμε. Μπορούμε να τον κάνουμε πιο ισχυρό, πιο ανθεκτικό στα damages, να αποκτήσει ειδικές ικανότητες. Μερικά αντικείμενα εξ’ αυτών είναι: Quatro Beer Hut, Sombrero’s, Viking Helmet, Astronaut’s Helmet, Faerie Wings, διαφόρων ειδών Pants και πολλά άλλα, με το καθένα να συνοδεύεται από αστείες περιγραφές. Όλα αυτά μπορούμε να τα μαζέψουμε κατά τη διάρκεια της περιπέτειάς μας, ανεβαίνοντας level και συλλέγοντας γρανάζια από νεκρά ρομπότ, τα οποία μπορούμε να χρησιμοποιήσουμε για να αγοράσουμε δυνατότερα όπλα με μεγαλύτερη ταχύτητα, εμβέλεια, damage, αλλά χρειάζεται να τα ξεκλειδώσουμε καθώς βρίσκονται σε μεγάλη ποικιλία κρυμμένα σε διάφορα πράσινα κιβώτια.\nΕξολοθρεύοντας τα ρομπότ μαζεύουμε XP τα οποία μας κάνουν πιο δυνατούς και όσο πιο δυνατοί είμαστε τόσα πιο πολλά ρομπότ μπορούμε να σκοτώσουμε. Το μέγιστο XP που μπορούμε να φτάσουμε, παίρνοντας και το αντίστοιχο achievement, είναι το level 50. Ο πιο εύκολος τρόπος να το καταφέρουμε είναι να συμμετάσχουμε σε online co-op, καθώς το παιχνίδι επιβραβεύει τη συλλογικότητα και μας δίνει περισσότερα XP. Κάθε φορά που χάνουμε ενέργεια την αναπληρώνουμε πίνοντας μπύρα, την οποία βρίσκουμε σκοτώνοντας τα ρομπότ, είτε χρησιμοποιούμε ένα μικρό απόθεμα που έχουμε.\nΗ δράση του παιχνιδιού ξεκινάει όταν ένα σμήνος από μανιασμένα ρομπότ, καταστρέφει το σπίτι και το φορτηγό του Walter. Ευτυχώς ο οπλισμός του είναι άθικτος και το ηθικό του ακμαιότατο έτσι ώστε να ξεκινήσει ένα οδικό ταξίδι για να αντιμετωπίσει τις ορδές από ρομπότ. Ο ήρωάς μας μπορεί να μεταφέρει έως και δύο όπλα, ένα standard gun και ένα heavy weapon όπου στην πορεία θα μαζεύει πυρομαχικά και δύναμη για να συνεχίζει ακάθεκτος.\nΚάθε επίπεδο δυσκολίας, συνοδεύεται και από έναν χάρτη. Έτσι, όταν ξεκινάμε την περιπέτειά μας στο πρώτο επίπεδο που είναι το Normal, ανοίγουμε τον Robot Country ο οποίος έχει 6 διαδρομές. Η κάθε διαδρομή έχει 4 αποστολές και πάνω σε κάθε αποστολή εμφανίζεται εικονίδιο με την επίδοσή μας. Οι επιδόσεις μας βαθμολογούνται με αστεράκια τα οποία μπορούν να φτάσουν έως και 5 το άριστα, δίνοντάς μας το αντίστοιχο achievement. Γι α να συνεχίσουμε στο επόμενο επίπεδο δυσκολίας θα πρέπει να συγκεντρώσουμε αρκετά αστεράκια έτσι ώστε να τον ξεκλειδώσουμε. Το δεύτερο επίπεδο είναι το Hard, ο Mesa Chatarra. Το τρίτο και τελευταίο επίπεδο στο Insane level ονομάζεται MT. Rossum και εδώ θα χρειαστούμε τη βοήθεια του co-op για να αισθανθούμε ασφαλείς.\nΚατά τη διάρκεια των levels και όσο προχωράμε, γινόμαστε όλο πιο ευάλωτοι στο damage και αυτό γιατί τα χτυπήματα που μας προκαλούν τα ρομπότ είναι ολοένα και πιο ισχυρά και το κυριότερο, είναι αρκετά περισσότερα, αφήνοντας την ομάδα μας σε μία σχεδόν ατελείωτη επανάληψη καταστροφής ρομπότ. Σε κάποια σημεία που οι ορδές γίνονται όλο και πιο έντονες, το παιχνίδι αρχίζει και κουράζει. Ατελείωτα ρομπότ συνθέτουν μία εικόνα χάους και καταστροφής. Ευτυχώς υπάρχουν και τα check points, τα οποία θα μας προσφέρουν ένα ευχάριστο διάλειμμα, παίρνοντας μία ανάσα και αναπληρώνοντας μερικές δυνάμεις. Στο τέλος της κάθε πίστας θα αναμετρηθούμε με το μεγάλο«boss» και εκεί θα χρειαστούμε το heavy gun έτσι ώστε να δώσουμε ένα γρήγορο τέλος και να πάρουμε τα bonus.\nΤο πιο αναγνωρίσιμο πρόβλημα είναι ο χειρισμός, καθώς μας δίνεται η αίσθηση ότι παίζουμε κάποιο παλιομοδίτικο arcade. Θα χρειαστούμε λιγάκι χρόνο να τα συνηθίσουμε, όπως και υπομονή. Για παράδειγμα, για να στοχεύσουμε με σταθερότητα θα πρέπει να σταματήσουμε να κινούμαστε και να χρησιμοποιήσουμε το LT πατώντας το Χ που είναι το shooting. Το μειονέκτημα είναι ότι μας αφήνει ευάλωτους στους εχθρούς και μας κουράζει διότι με αυτό τον τρόπο πιέζουμε πολύ τον αντίχειρά μας και μετά από μερικά λεπτά συνεχόμενου shooting χρειαζόμαστε διάλειμμα. Θα ήταν ατόπημα να μην αναφέρω λίγα λόγια για τα «επαναστατικά» ρομπότ. Συνοπτικά, έχουμε 9 ειδών, με το καθένα να έχει τη δική του ιδιαιτερότητα στο σχεδιασμό, μηχανισμό και το οπλοστάσιό του. Έτσι, θα συναντήσουμε ρομπότ που φέρουν αλυσοπρίονα, φλογοβόλα, πολυβόλα, ρουκέτες, Gatling gun κτλ.\nΣτο online co-op μπορούμε να συμμετάσχουμε μέχρι και 4. Θα πρέπει να πολεμήσουμε μαζί και με καλή συνεργασία να νικήσουμε τις στρατιές από τα ρομπότ, αλλά και να ανταγωνιζόμαστε για την καλύτερη δυνατή επίδοση, δεδομένου ότι στο τέλος της κάθε αποστολής, κερδίζουμε γρανάζια με βάση τα πόσα ρομπότ έχουμε σκοτώσει, τα οποία μεταφράζονται σε πόντους. Ένα μικρό μειονέκτημα είναι ότι για να μπούμε άμεσα σε παιχνίδι θα πρέπει είμαστε λιγάκι τυχεροί καθώς τις πιο πολλές φορές θα πρέπει να περιμένουμε τους ήδη συμμετέχοντες να τελειώσουν την εκάστοτε πίστα. Αυτό μπορεί να πάρει μερικά λεπτά – υπομονή λοιπόν.\nΤα πλούσια σε χρώματα γραφικά, το χιούμορ, τα καρτουνίστικα περιβάλλοντα, το background πεδίο που θυμίζει Αριζόνα και η παραπομπή σε Γουέστερν, προσδίδουν στο Shoot Many Robots μια ευχάριστη αισθητική. Η αφήγηση και οι in-game διάλογοι απουσιάζουν παντελώς έχοντας στη θέση τους ένα μονότονο τρελό ηλεκτρικό solo κιθάρας. Ο ήχος από τα όπλα είναι σχετικά καλός , πλησιάζει το ρεαλισμό όπως και ο ήχος από τους εξωστρακισμούς των σφαιρών πάνω στις σιδερένιες μάζες .\nΣυνολικά, το Shoot many robots θα μας διασκεδάσει, καθότι η Demiurge Studios έδωσε έμφαση στο gameplay, το έκανε διασκεδαστικό και η απασχόλησή μας με το «ντύσιμο» και οπλισμό του ήρωά μας του Walter θα μας παρασύρει ευχάριστα. Όμως, μετά από αρκετή ώρα ενασχόλησή μας με τον τίτλο κυρίως λόγω του «παλιομοδίτικου» χειρισμού του, πιστεύω ότι θα αρχίσει να κουράζει.